title: బిల్ల మహేందర్

text: 2009 నుండి కొనసాగిన తెలంగాణ స్వరాష్ట్ర సాధన మలిదశ ఉద్యమం మహేందర్ ను బాగా ప్రభావితం చేసింది. ఉద్యమాలలో, సాహిత్య కార్యక్రమాలలో పాల్గొంటూనే ఆ భావజాలంతో రాసిన గేయాలతో 2011లో పోరుగానం అనే తన తొలి సంపుటి వెలువరించాడు. ఉద్యమం తీవ్రస్థాయికి చేరిన సందర్భంలో విద్యార్థుల ఆత్మబలిదానాలను చూసి చలించిపోయి బలిదానాలు మరుద్దాం అనే శీర్షికతో ఒక దీర్ఘ వ్యాసాన్ని రాసి, బుక్లెట్ గా రూపొందించి, పంచి పెట్టి విద్యార్థుల్లో స్ఫూర్తి నింపే ప్రయత్నం చేశాడు. ఆ తర్వాత 2012లో తెలంగాణ ఉద్యమ నేపథ్యంతోనే పిడికిలి అనే స్వీయ కవితా సంపుటి ఆవిష్కరించాడు. మహేందర్ తెలంగాణ ఉద్యమం మలచిన కవిగా తనను తాను పేర్కొంటాడు.


title: బిల్ల మహేందర్

text: ఒక వికలాంగుడిగా తను ఎదుర్కున్న సమస్యలు, అనుభవాలను దృష్టిలో ఉంచుకొని వికలాంగుల్లో ఆత్మస్థైర్యం నింపే ఉద్దేశంతో ఆంధ్రప్రదేశ్ రాష్ట్ర వ్యాప్తంగా 100 మంది కవులను సంప్రదించి వారి చేత ప్రత్యేక ప్రతిభావంతుల పై కవితలు రాయించి 100 కవితలతో కాలాన్ని గెలుస్తూ.. అనే కవితా సంకలనాన్ని రూపొందించి 2014లో వెలువరించాడు. ఇది తెలుగు సాహిత్య చరిత్రలో వికలాంగుల గురించిన అంశంతో వచ్చిన తొలి కవితా పుస్తకంగా గుర్తింపు పొందింది, అలాగే మహేందర్ కు సంపాదకుడిగా మంచి పేరు తెచ్చిపెట్టింది. 2015లో కూడా అదే అశంతో తన స్వీయ కవితలతో గెలుపు చిరునామా అనే సంపుటి ప్రచురించి అంతర్జాతీయ వికలాంగుల దినోత్సవం సందర్భంగా అప్పటి జిల్లా కలెక్టర్ గారి చేతుల మీదుగా విడుదల చేయించాడు.


title: బిల్ల మహేందర్

text: తన అనుభవాలను, జ్ఞాపకాలను నెమరువేసుకుంటూ.. సామాజిక సమస్యలకు స్పందిస్తూ రాసిన పలు కవితలతో 2016లో కొన్ని జ్ఞాపకాలు, కొన్ని ప్రశ్నలు అనే కవితా సంపుటి వెలువరించాడు. అదే సంవత్సరంలో తెలంగాణ రచయితల సంఘం-వరంగల్ శాఖకు సంయుక్త కార్యదర్శిగా నియమితుడయ్యారు. తన పనితనంతో అనతికాలంలోనే ఎదిగి ప్రస్తుతం అదే సంస్థకు జిల్లా ప్రధాన కార్యదర్శిగా ఎన్నికై, భాధ్యతలు చేపట్టి సాహిత్య సేవ కొనసాగిస్తున్నాడు.


title: బిల్ల మహేందర్

text: చాలా సాహిత్య పత్రికలు, దిన పత్రికలు, మాస పత్రికలు, సంకలనాలు మరియు అంతర్జాల పత్రికలలో మహేందర్ రచించిన పలు కవితలు, పాటలు, వ్యాసాలు ప్రచురితమయ్యాయి. ప్రముఖుల ప్రశంసలందుకున్నాయి.


title: బిల్ల మహేందర్

text: 2015లో తన స్వగ్రామం మీదున్న మక్కువతో తను రాసిన పాటలతో మా ఊరు అనే ఒక ఆడియో సీడీ కూడా రూపొందించి విడుదల చేశాడు.


title: బిల్ల మహేందర్

text: = ప్రచురించిన పుస్తకాలు == సామాజిక సేవ =


title: బిల్ల మహేందర్

text: ఆంధ్రప్రదేశ్ టీచర్స్ ఫెడరేషన్(APTF)(ప్రస్తుతం TPTF) సభ్యుడిగా ఉంటూ ఉపాధ్యాయుల సమస్యలపై పోరాటాలు కొనసాగించాడు.


title: బిల్ల మహేందర్

text: రాష్ట్రంలోనే తొలిసారి దివ్యాంగ ఉపాధ్యాయుల సంఘం ఏర్పాటు చేయడంలో కృషిచేసిన వారిలో మహేందర్ కీలక సభ్యుడు. ఆ సంస్థకు వరంగల్ జిల్లా ప్రధాన కార్యదర్శిగా భాద్యతలు చేపట్టి దివ్యాంగ ఉపాధ్యాయుల సమస్యల పరిష్కారం కోసం కృషి చేసాడు.


title: బిల్ల మహేందర్

text: విద్య ద్వారానే సమానత్వం సాధించబడుతుంది అనే అంబేద్కర్ మాటను స్పూర్తిగా తీసుకుని కొందరు మిత్రుల సహకారంతో 2014లో అంబేద్కర్ జన్మదినమైన ఏప్రిల్ 14న విద్య ఫౌండేషన్ అనే సంస్థను స్థాపించాడు మహేందర్. ఆ సంస్థ ద్వారా వికలాంగ, అనాథ, నిరుపేద విద్యార్థులకు తగిన చేయూతనిస్తూ వారిలో ఆత్మస్థైర్యం నింపే కార్యక్రమాలు నిర్వహిస్తున్నాడు.


title: బిల్ల మహేందర్

text: అలాగే ఇంకెన్నో ఇతర సామాజిక సేవా కార్యక్రమాలలో పాల్గొంటూ నిస్వార్ధంగా తన వంతు సేవలు అందిస్తున్నాడు.


title: బిల్ల మహేందర్

text: = నిర్వహిస్తున్న పదవీ భాధ్యతలు == అందుకున్న అవార్డులు/పొందిన సన్మానాలు == మూలాలు == ఇతర లింకులు =


title: అసురులు జాబితా

text: హిందూ పురాణాలలో ఒక జాతి. వీరు ధర్మవిరుద్ధ కార్యకలాపాలకు పాల్పడుతుంటారు. కొందరు మంచివారు కూడా ఉన్నారు. పుల్లింగ ప్రయోగానికి రాక్షసుడు అని, స్త్రీ లింగ ప్రయోగానికి రాక్షసి అని వాడుతుంటారు. రాక్షసులనే దైత్యులు, అసురులు లేదా దానవులు అని కూడా అంటారు. అసురులు అనగా అమృతము లేని వారు అని అర్థము. ఈ క్రింద అసురుసుల జాబితాను సూచిస్తుంది.


title: వేమూరి రాధాకృష్ణమూర్తి

text: వేమూరి రాధాకృష్ణమూర్తి (సెప్టెంబర్ 20, 1934 - అక్టోబరు 4, 2001) ప్రముఖ రంగస్థల నటుడు, దర్శకుడు. శ్రీరామభక్త కళా సమితి స్థాపకుడు.


title: వేమూరి రాధాకృష్ణమూర్తి

text: రాధాకృష్ణమూర్తి 1934, సెప్టెంబర్ 20న వేమూరి రామమూర్తి, సీతారావమ్మ దంపతులకు తెనాలి తాలుకా వేమూరులో జన్మించాడు. 1955లో సచివాలయంలో ఉద్యోగంలో చేరాడు. 1992, సెస్టెంబర్ 30న సచివాలయంలో డిప్యూటి సెక్రటరీ హోదాలో పదవీ విరమణ చేశాడు.


title: వేమూరి రాధాకృష్ణమూర్తి

text: చిన్నవయసునుండే నాటకాలపై అసక్తి ఉన్న రాధాకృష్ణమూర్తి తన ఎనిమిదవ ఏట ధృవవిజయం అనే నాటకంలో స్త్రీపాత్ర పోషించాడు. పారశాల, కళాశాల రోజులలో నాటకాల్లో నటించాడు. 1966లో హైదరాబాద్ లో శ్రీభక్తరామదాసు కళాసమితి సమాజాన్ని స్థాపించి అనేక నాటకాలు పర్రదర్శించాడు. 1988నుంచి సంస్కారభారతి హైదరాబాద్ శాఖ ప్రదర్శించిన అనేక నాటకాలకు దర్శకత్వం వహించాడు. దుర్యోధనుడు అనవేమారెడ్డి, గయుడు, హరిశ్చంద్రుడు, రంగారాయుడు, భోజరాజు మొదలైన పాత్రలు ధరించాడు.


title: వేమూరి రాధాకృష్ణమూర్తి

text: నటించిన నాటకాలు:


title: వేమూరి రాధాకృష్ణమూర్తి

text: దర్శకత్వం చేసినవి:


title: వేమూరి రాధాకృష్ణమూర్తి

text: బహుమతులు:


title: వేమూరి రాధాకృష్ణమూర్తి

text: రాధాకృష్ణమూర్తి 2001, అక్టోబరు 4న మరణించాడు.


title: వెన్నెలకంటి అన్నయ్య

text: వెన్నెలకంటి అన్నయ్య క్రీ. శ. 15 వ శతాబ్దపు ఉత్తరార్ద కాలానికి చెందిన తెలుగు కవి. ఇతను షోడశకుమార చరిత్ర అనే కథాకావ్యాన్ని తెలుగులో రాసాడు.


title: వెన్నెలకంటి అన్నయ్య

text: వెన్నెలకంటి అన్నయ్య గురించిన విశేషాలు కొద్దిగానే తెలుస్తున్నాయి. ఇతని జీవితకాలం గురించి భిన్నాభిప్రాయాలున్నాయి. సాహితీ పరిశోధకులు నిడదవోలు వెంకటరావు ఇతను 13 వ శతాబ్దానికి చెంది ఉండవచ్చని గతంలో అభిప్రాయపడ్డారు. అయితే నేడు అత్యధికులు ఇతనిని 15 వ శతాబ్దపు ఉత్తరార్ద కాలంలో జీవించిన కవిగా గుర్తిస్తున్నారు. వెన్నెలకంటి అన్నయ్యను, పంచతంత్రం రచించిన దూబగుంట నారాయణ కవికి (క్రీ. శ. 1470) సమకాలికునిగా భావిస్తారు. ఇతని తండ్రి వెన్నెలకంటి సూరామాత్యుడు.


title: వెన్నెలకంటి అన్నయ్య

text: వెన్నెలకంటి అన్నయ్య రచించిన ఏకైక కృతి షోడశకుమార చరిత్ర. ఎనిమిది అశ్వాసాలు గల ఈ తెలుగు కథాకావ్యం పూర్తిగా లభించడం లేదు. వెన్నెలకంటి అన్నయ్య దీనిని తన తండ్రి వెన్నెలకంటి సూరామాత్యునికి అంకితమిచ్చాడు. ఈ కథా కావ్యంలో కమలాకరుడనే రాకుమారుడు, అతని 15 మంది స్నేహితులు- మొత్తం 16 మంది కుమారులు (షోడశకుమారులు) ఒక ఆపదలో పడి విడిపోయి చెల్లా చెదురై తిరిగి కలసుకోవడం, వారు పొందిన చిత్ర విచిత్ర అనుభవాలను కమలాకరునితో పంచుకోవడం ప్రధాన ఇతివృత్తంగా వుంది.


title: వెన్నెలకంటి అన్నయ్య

text: అన్నయ్య శైలి సరళసులభంగా, ధారాళంగా వుంది. ఒక కథను కొనసాగిస్తున్నప్పుడు మధ్యలో ఆగి వర్ణనలు చేయడం, పాత్రల భావాలను చిత్రించడం తక్కువగా వుంటుంది. దీనివలన కథా గమనం ధారాళంగా సాగిపోతుంది. సందర్భానుసారం చేసిన కొద్ది పాటి వర్ణనలు కూడా రమణీయంగా చక్కని ఉపమానాలతో అలరారుతాయి.


title: వెన్నెలకంటి అన్నయ్య

text: షోడశకుమార చరిత్ర


title: షోడశకుమార చరిత్ర

text: తెలుగు సాహిత్యంలో వెలువడిన ముఖ్యమైన కథాకావ్యాలలో షోడశకుమార చరిత్ర ఒకటి. దీనిని క్రీ. శ. 15 వ శతాబ్దపు ఉత్తరార్ద కాలానికి చెందిన వెన్నెలకంటి అన్నయ్య రచించాడు. తెలుగులో భేతాళ పంచవింశతి కథలపై వెలువడిన తొలి ప్రాచీన గ్రంథం షోడశకుమార చరిత్ర.షోడశకుమార చరిత్రను వెన్నెలకంటి అన్నయ్య చక్కని కథాకావ్యంగా తెలుగులో రాసాడు. ఇతను 15 వ శతాబ్దపు ఉత్తరార్ద కాలానికి చెందిన కవి. ఇతడిని దూబగుంట నారాయణ కవికి (క్రీ. శ. 1470) సమకాలికునిగా భావిస్తారు. అన్నయ్య తన షోడశకుమార చరిత్రను తన తండ్రి వెన్నెలకంటి సూరామాత్యునికే అంకిత మిచ్చాడు.


title: షోడశకుమార చరిత్ర

text: షోడశకుమార చరిత్రకు మూలం ఇది అంటూ నిర్దుష్టంగా చెప్పదగిన కావ్యం లేదు. అలా అని స్వతంత్ర రచన అని భావించనవసరం లేదు. సంస్కృత భేతాళ పంచవింశతి నుండి కొన్ని కథలను యథాతదంగా స్వీకరించి, సమకాలిక తెలుగు కథాకావ్యాలలోని కొన్ని కథలనుండి ప్రేరణపొంది అన్నయ్య తనదైన శైలిలో కథలల్లుతూ షోడశకుమార చరిత్రను రాయడం జరిగింది.


title: షోడశకుమార చరిత్ర

text: సంస్కృతంలో వున్న భేతాళ పంచవింశతిలో భేతాళుడు చెప్పే 25 అద్భుత సాహస కథలున్నాయి. చిక్కు ప్రశ్నలతో ముగిసే ఈ కథలకు ప్రతీ రాత్రి భేతాళుడు చెపుతుంటే వాటికి విక్రమసేనుడు సమాధానాలను చెపుతూ వచ్చి చివరకు 25 వ కథలోని చిక్కు ప్రశ్నకు సమాధానం చెప్పలేకపోతాడు. షోడశకుమార చరిత్రలోని జ్ఞానవిజ్ఞానశూరుల కథ, మదనమంజరి కథ, దేవసేనచరిత్రం వంటి కొన్ని కథలకు ఈ భేతాళ పంచవింశతి లోని కథలు మాతృకగా ఉన్నాయి. అందుచేతనే ఈ కథాకావ్యం చాలాకాలం వరకూ భేతాళ పంచవింశతి అనే పేరుతోనే ప్రసిద్ధమైంది. దీనిలోని కథలకు కేతన దశకుమార చరిత్ర లోని కొన్ని కథలతో పోలికలు, జక్కన విక్రమార్క చరిత్ర లోని కొన్ని సంఘటనలతోను అనుకరణలు కూడా కనిపిస్తాయి. ఇంతేకాక కథాసరిత్సాగరం, మంచెన కేయూరబాహు చరిత్రల ప్రభావం ఈ కథాకావ్యంపై కనిపిస్తుంది.


title: షోడశకుమార చరిత్ర

text: విడిపోయి చెల్లాచెదురైన 16 మంది స్నేహితులు (షోడశ కుమారులు) తిరిగి కలుసుకొని తాము పొందిన అనుభవాలను కథల రూపంలో రాకుమారునితో పంచుకోవడం ఈ కథాకావ్యంలో ప్రధాన ఇతివృత్తం. దీనిలో ప్రధాన నాయకుడు కమలాకరుడనే రాకుమారుడు. ఇతనికి 8 మంది మంత్రి కుమారులు (కరుణాకరుడు, చిత్రకారుడు, కాంతిమంతుడు, బుద్ధిసహాయుడు, వివేకనిధి, ప్రభాకరుడు, యశఃకేతుడు, నీతిమంతుడు), 4 గురు దండనాయక కుమారులు (భీమభటుడు, విక్రమకేసరి, దీర్ఘ బాహుడు, దృఢముష్టి) ముగ్గురు పురోహిత కుమారులు (వసంతకుడు, మతిమంతుడు, కళానిధి) - వెరసి మొత్తం 15 మంది స్నేహితులుంటారు. రాకుమారునితో కలుపుకొని వీరు మొత్తం 16 మంది- షోడశ కుమారులవుతారు. ఈ 16 మంది స్నేహితులు ఒకరోజు అడవిలో అనుకోకుండా ఆపదలో చిక్కుకొని విడిపోయి చెల్లాచెదురవుతారు. కొంతకాలానికి ఒకరి తరువాత ఒకరుగా తిరిగివచ్చి తమ తమ విచిత్ర అనుభవాలను రాకుమారుడు కమలాకరునితో చెప్పిన కథలు ఇవి.


title: షోడశకుమార చరిత్ర

text: 8 అశ్వాసాలు గల ఈ గ్రంథం పూర్తిగా లభ్యం కాలేదు. 3,4 అశ్వాసాలు దొరకలేదు. దొరికిన ఆశ్వాసాలలో కొన్ని శిథిలావస్థలో ఉన్నాయి.


title: షోడశకుమార చరిత్ర

text:
రెండవ ఆశ్వాసం: షోడశకుమారులు విడిపోవడం గురించి, కమలకరుడు, భీమభటుడు, కరుణాకరుడు, చిత్రకారుడు, కాంతిమంతుడు, బుద్ధిసహాయుడు, వసంతకులకు సంబంధించిన కథలున్నాయి.
మూడవ ఆశ్వాసం: అలభ్యం
నాలుగవ ఆశ్వాసం: అలభ్యం
ఐదవ ఆశ్వాసం: విక్రమకేసరికి సంబంధించిన కథలున్నాయి. దీనిలోనే భేతాళుడు చెప్పిన కథలున్నాయి. అవి భోజనవనితాశయ్యాచంగుల కథ, జ్ఞానవిజ్ఞానశూరుల కథ, మదనమంజరి కథ, దేవసేనచరిత్రం, వైశ్యకన్యకథ, ధర్మరాజుకథ.
ఆరవ ఆశ్వాసం: వివేకనిధి, ప్రభాకరులకు సంబంధించిన కథలున్నాయి.
ఏడవ ఆశ్వాసం: దీర్ఘ బాహుడు, దృఢముష్టి లకు సంబంధించిన కథలున్నాయి.
ఎనిమిదవ ఆశ్వాసం: రాకుమారుని వివాహ వివరాలున్నాయి


title: షోడశకుమార చరిత్ర

text:
అద్భుత, వీర రసాత్మకమైన ఈ కథాకావ్యంలో అన్నయ్య చక్కని కల్పనా శక్తిని, కథా సంవిధాన కౌశలాన్ని ప్రదర్శిస్తాడు. దీనిలో కథాగమనం ధారాళంగా సాగుతుంది. వర్ణనలు రమణీయంగా వుంటాయి.
షోడశకుమారులు పొందిన చిత్ర విచిత్ర అనుభవాలను పరికల్పించడంలో, వారి సాహసాలను కథలుగా మలచడంలో కవి చక్కని నేర్పు ప్రదర్శిస్తాడు. ఈ కథాకావ్యంలో కథనం కేతన దశకుమార చరిత్ర పద్ధతిలో సాగుతుంది. అన్నయ్య కావ్య శైలి సరళసులభంగా, ధారాళంగా ఉంది. కథను కొనసాగిస్తున్నప్పుడు మధ్యలో ఆగి వర్ణనలు చేయడం, పాత్రల భావాలను చిత్రించడం తక్కువగా వుంటుంది. దీనివలన కథా గమనం ధారాళంగా సాగిపోతుంది. చేసిన కొద్ది పాటి వర్ణనలు కూడా రమణీయంగా చక్కని ఉపమానాలతో అలరారుతాయి.


title: షోడశకుమార చరిత్ర

text:
కథాగమనానికి ఆటంకం లేకుండా సందర్భానుసారం చేసిన వర్ణనలలో ఆనాటి పుర వేశ్యల వైభవ వర్ణన, రాజాస్థానంలోని ప్రతీహారకాంతల వర్ణన, శారదాపీఠం వంటి వర్ణనలు చెప్పుకోదగ్గవి. ఉదాహరణకు ఈ కథా కావ్యంలో కారు మేఘాన్ని ప్రళయ తాండవమాడే ఉగ్ర నటరాజుతో పోలుస్తూ అధ్బుతంగా వర్ణించిన విధం ఇలా ఉంది. - (షోడశకుమార చరిత్ర- ఆరవ ఆశ్వాసం-102)

"వితతవర్ణవితీర్ణవిద్రుమవల్లులు పరగెడు ఘనజటాపంక్తి దొరయ
నంబుపానసమాగ తాంబుదపటలంబు దనరారు కుంజరాజినము గాగ
బ్రబలవాతోద్దూతభంగ సంఘంబులు విస్తరిల్లెడు హస్తవితతిబోల
ఘోరతరస్ఫురద్ఘమఘమాఘోషణం బారభటీభాతి నతిశయిల్ల
బ్రళయకాలతాండవలీల బ్రజ్వరిల్లు
ఫాలలోచను నుగ్రరూపంబువోలె
నంబరంబును దిక్కులు నాక్రమించి
యతిభయంకరమయ్యె నా యంబుదంబు" భోజరాజీయం, పంచతంత్రం లవలె షోడశకుమార చరిత్ర నీతి భోదకమైన కథాకావ్యం కాదు. షోడశకుమారులనబడే 16 మంది స్నేహితులు పొందిన చిత్రాతి చిత్రమైన అనుభవాలకు ఇచ్చిన కథారూపం. అభూత కల్పనలతో సాగే వారి సాహసాద్భుతాలను ప్రతిబింబించే ఈ కథలు కేవలం ఉత్కంఠోల్లాసాల కొరకు అద్భుత, వీర రసానందం కొరకు చదివే కాలక్షేప కథలు మాత్రమే. కావ్య శైలికి నప్పని ఇటువంటి జనరంజకమైన కథలను కవి కావ్యశైలిలో రాసినప్పటికీ, దీనిలోని కథలు సరళసులభంగా, ధారాళంగా ఉన్నాయి. సంస్కృత భేతాళ పంచవింశతి కథలను తొలిసారిగా తెలుగులోకి తీసుకొనిరావడం ద్వారా షోడశకుమార చరిత్ర అప్పటివరకూ మౌఖికంగా జన ప్రచారంలో వున్న భేతాళ కథలను తెలుగులో లిఖిత బద్దం చేసింది.


title: షోడశకుమార చరిత్ర

text: వెన్నెలకంటి అన్నయ్య


title: నేలనూతల రామకృష్ణయ్య

text: నేలనూతల రామకృష్ణయ్య (అక్టోబర్ 23, 1893 - జూలై 27, 1974) ప్రముఖ రంగస్థల నటుడు. అభినవ నారద, ఆభినవ చాణక్య, ది కస్టోడియన్ ఆఫ్ ఓరియంటర్ ఆర్ట్స్ బిరుదాంకితుడు.


title: నేలనూతల రామకృష్ణయ్య

text: రామకృష్ణయ్య 1893, అక్టోబర్ 23 న బంగారయ్య, పిచ్చమ్మ దంపతులకు నెల్లూరు లో జన్మించాడు. నెల్లూరులో విద్యాభ్యాసం చేసిన రామకృష్ణయ్య 1912 నుంచి పోలీసు, రైల్వే, జిల్లా కోర్టులలో పనిచేసి 1914 నుండి 1948వరకు ఉపాధ్యాయుడిగా పనిచేశాడు.


title: నేలనూతల రామకృష్ణయ్య

text: 1909లో నెల్లూరు లిటరరీ క్లబ్ వారి బుద్ధిమతి విలాసం మహిమంతుడు పాత్రలో నటించి రంగస్థలంపై అడుగుపెట్టాడు. రాళ్ళపల్లి నటేశయ్య దగ్గర సంగీతంలో శిక్షణ తీసుకున్నాడు. అనేక నాటకాలలో నటించాడు.


title: నేలనూతల రామకృష్ణయ్య

text: నటించిన పాత్రలు:


title: నేలనూతల రామకృష్ణయ్య

text: రామకృష్ణయ్య 1974, జూలై 27న మరణించాడు.


title: అబు అబ్రహాం

text: అత్తుపురథు మాథ్యూ అబ్రహామ్ (మలయాళం: ആറ്റുപുറത്ത്മാത്യു ഏബ്രഹാം; 11 జూన్ 1924 – 1 డిసెంబర్ 2002), ఒక భారతీయ వ్యంగ్య చిత్రకారుడు, పాత్రికేయుడు మరియు రచయిత. ఇతని కలం పేరు అబూ. ఇతడు హేతువాది మరియు నాస్తికుడు.


title: అబు అబ్రహాం

text: ఇతడు తన 40 యేళ్ల సుదీర్ఘ వృత్తి జీవితంలో అనేక జాతీయ, అంతర్జాతీయ వార్తాపత్రికలలో పనిచేశాడు. "బాంబే క్రానికల్", "శంకర్స్ వీక్లీ", "బ్లిట్జ్", "ట్రిబ్యూన్", "ది అబ్జర్వర్", "ది గార్డియన్", "ది ఇండియన్ ఎక్స్‌ప్రెస్" ఇతడు పనిచేసిన పత్రికలలో కొన్ని.


title: అబు అబ్రహాం

text: అబు కేరళ రాష్ట్రంలోని మవేలికర గ్రామంలో ఎ.ఎం.మాథ్యూ, కాంతమ్మ దంపతులకు జన్మించాడు. ఇతడు తన మూడవ యేటి నుండే బొమ్మలు గీయడం మొదలుపెట్టాడు. తిరువనంతపురం యూనివర్సిటీ కాలేజీలో ఫ్రెంచి, గణితం మరియు ఇంగ్లీషు ఐచ్చికాంశాలుగా 1945లో డిగ్రీ పూర్తి చేశాడు. ఇతడు విద్యార్థి దశలో టెన్నీస్ ఛాంపియన్‌గా ఉండేవాడు చదువు ముగిసిన వెంటనే ఇతడు బొంబాయి వెళ్లి "బాంబే క్రానికల్" పత్రికలోను, దాని సోదర పత్రిక "ది బాంబే సెంటినెల్"లోను జర్నలిస్ట్‌గా చేరాడు. "బ్లిట్జ్", "భారత్" పత్రికలలో కార్టూన్లు గీయడం మొదలుపెట్టాడు. 1951లో ప్రముఖ కార్టూనిస్ట్ కె.శంకర్ పిళ్ళై ఇతడిని తన "శంకర్స్ వీక్లీ"లో పనిచేయవలసిందిగా ఢిల్లీకి ఆహ్వానించాడు.


title: అబు అబ్రహాం

text: 1953లో లండన్‌లోని "ది స్టార్" పత్రిక సంపాదకుడు ఫ్రెడ్ జోస్ ఇతడిని లండన్‌కు రావలసినదిగా ప్రోత్సహించాడు. ఇతడు తన 32వ యేట లండన్‌లో అడుగుపెట్టాడు. లండన్ చేరిన వెంటనే ఇతడు పంచ్, డైలీ స్కెచ్, ఎవెరీబడీస్ లండన్ ఒపినియన్, ఈస్టర్న్ వరల్డ్ మొదలైన పత్రికలకు అబ్రహాం అనే కలం పేరుతో కార్టూన్లు వేయడం ఆరంభించాడు. 1956లో ట్రిబ్యూన్ పత్రికలో ప్రచురింపబడ్డ ఇతని రెండు కార్టూన్లను చూసి ప్రపంచంలో అతి పురాతనమైన ఆదివారం వార్తాపత్రిక "ది అబ్జర్వర్" సంపాదకుడు డేవిడ్ ఏస్టర్ ఇతడికి తన పత్రికలో రాజకీయ కార్టూనిస్టుగా స్థిరమైన ఉద్యోగాన్ని ఇచ్చాడు. అతని సలహాపై అబ్రహాం అనే కలం పేరును తన చిన్ననాటి ముద్దుపేరు "అబూ"గా మార్చుకున్నాడు.


title: అబు అబ్రహాం

text: అబూ బ్రిటిష్ సంస్కృతిలో మునిగిపోయి వాడి, వేడి రాజకీయ కార్టూన్లను గీశాడు. ది గార్డియన్ పత్రిక ఇతడిని "త్రికరణశుద్ధిగా వామపక్ష భావజాలాన్ని నమ్మి ప్రభుత్వానికి పక్కలో బల్లెంలా తయారైనాడని" అభివర్ణించింది. 1962లో ఇతడు క్యూబాలో చే గువేరా చిత్రాన్ని గీశాడు. ఫిడెల్ కాస్ట్రోతో సుమారు మూడు గంటలు ఒక నైట్‌క్లబ్బులో కలుసుకున్నాడు


title: అబు అబ్రహాం

text: 1966 సెప్టెంబరులో ఇతడు ది గార్డియన్ పత్రికలో చేరాడు. ట్రిబ్యూన్ పత్రికకు వారం వారం కార్టూన్లను వేశాడు. 1968లో వియత్నాం యుద్ధంపై వెలువడిన "వర్డిక్ట్స్ ఆఫ్ వియత్నాం" అనే కార్టూన్ల సంకలనానికి సంపాదకత్వం వహించాడు.I


title: అబు అబ్రహాం

text: అబూ 1969లో తన మొదటి భార్య సరోజిని (తరువాతి కాలంలో విడాకులు ఇచ్చాడు), ఇద్దరు కూతుళ్ళు ఐషా, జానకిలతో భారతదేశానికి తిరిగి వచ్చాడు. ఇక్కడ ఇండియన్ ఎక్స్‌ప్రెస్ పత్రికలో 1981 వరకు రాజకీయ కార్టూనిస్టుగా పనిచేశాడు. 1970లో ఇతడు తీసిన షార్ట్ ఫిలిం నో ఆర్క్స్ కు బ్రిటిష్ ఫిలిం ఇన్స్టిట్యూట్ ప్రత్యేక అవార్డును ఇచ్చింది. 1972-78ల మధ్య ఇతడు రాజ్యసభలో నామినేట్ సభ్యుడిగా ఉన్నాడు.


title: అబు అబ్రహాం

text: 1975లో భారత అత్యవసర స్థితి విధించినపుడు పత్రికా స్వేచ్ఛను రద్దు చేశారు. అబూ ఈ చర్యతో ఇందిరా గాంధీ పై ఉన్న అభిమానాన్ని కోల్పోయాడు. ఫలితంగా 1977లో ఎమర్జెన్సీ సమయంలో ప్రచురించలేకపోయిన రాజకీయ కార్టూన్లు, వ్యాసాలతో "గేమ్స్ ఆఫ్ ఎమర్జెన్సీ" అనే పుస్తకాన్ని విడుదల చేశాడు. ఇంకా ఇతడు "అబు ఆన్ బాంగ్లాదేశ్", "ప్రైవేట్ వ్యూ", "అరైవల్స్ అండ్ డిపార్చర్స్" అనే కార్టున్ పుస్తకాలను ప్రకటించాడు. 1988లో వెలువడిన పెంగ్విన్ బుక్ ఆఫ్ ఇండియన్ కార్టూన్స్‌కు సంపాదకుడిగా ఉన్నాడు.


title: అబు అబ్రహాం

text: 1981 నుండి ఇతడు ఫ్రీలాన్సర్‌గా వివిధ వార్తాపత్రికలకు కార్టూన్లు గీయడం ప్రారంభించాడు. "సాల్ట్ అండ్ పెప్పర్" అనే స్ట్రిప్ కార్టూన్ వేయనారంభించాడు.


title: అబు అబ్రహాం

text: ఇతడు డిసెంబరు 1, 2002లో మరణించాడు. ఇతని మరణానికి సంతాప సూచకంగా రాజ్యసభ రెండు నిమిషాల మౌనం పాటించింది. ఇతని అంత్యక్రియలను ప్రభుత్వలాంచనాలతో ఘనంగా నిర్వహించారు.


title: పృథ్వీ వెంకటేశ్వరరావు

text: పృథ్వీ వెంకటేశ్వరరావు (మే 10, 1928 - మార్చి 22, 2008) ప్రముఖ రంగస్థల నటుడు.


title: పృథ్వీ వెంకటేశ్వరరావు

text: వెంకటేశ్వరరావు 1928, మే 10న కోటి నాగేశ్వరరావు, రత్తమ్మ దంపతులకు ప్రకాశం జిల్లా, చీరాల మండలం, దేవాంగపురిలో జన్మించాడు.


title: పృథ్వీ వెంకటేశ్వరరావు

text: సంగీత కుంటుబమవడంతో వెంకటేశ్వరరావు చిన్నప్పటినుండే నాటకాలలో నటించడం ప్రారంభించాడు. ఈలపాట రఘురామయ్య దగ్గర నటనలో శిక్షణ తీసుకున్నాడు. గయోపాఖ్యానం నాటకంలోని నారదుని పాత్రలో రంగస్థలంపై అడుగుపెట్టాడు. విజయవాడ లోని శ్రీ రాజరాజేశ్వరి నాట్యమండలి, రాజమండ్రి లోకి చింతా సుబ్బారావు ట్రూపు ప్రదర్శించిన అనేక నాటకాలలో నటించాడు.


title: పృథ్వీ వెంకటేశ్వరరావు

text: ప్రముఖ రంగస్థల నటులైన కళ్యాణం రఘురామయ్య, పులిపాక వెంకటప్పయ్య, అద్దంకి శ్రీరామమూర్తి, పులిపాటి వెంకటేశ్వర్లు, మాధవపెద్ది వెంకటరామయ్య, పంచాంగం పువ్వుల సూరిబాబు, పువ్వుల అనసూయ, ఆవేటి పూర్ణిమ, పువ్వుల రాజేశ్వరి, వేమూరి గగ్గయ్య, పీసపాటి నరసింహమూర్తి, షణ్ముఖి ఆంజనేయ రాజు, నిడుముక్కల సుబ్బారావు లతో కలిసి నటించాడు. టి. శ్రీరాములుతో కలిసి వెంకటేశ్వరరావు ఇచ్చిన రామాంజనేయ యుద్ధం గ్రామఫోన్ రికార్డు అప్పట్లో అత్యధిక సంఖ్యలో అమ్మడుపోయాయి.


title: పృథ్వీ వెంకటేశ్వరరావు

text: నటించినవి:


title: మాళవిక వేల్స్

text:
మాళవిక వేల్స్(మలయాళం:മാളവിക വെയിൽസ്) ,ఒక చలనచిత్ర మరియు ధారవాహిక నటి.తను మలయాళంలో "మలర్వాడి ఆర్ట్స్ క్లబ్" అను చలనచిత్రం ద్వార తన నట ప్రస్థానాన్ని మొదలుపెట్టారు. ఈమె ఒక మలయాళ క్రైస్తవ కుటుంబానికి చెందిన వారు. మలయాళంలో "పొన్నాంబలి" అను ధారవాహిక ద్వార ప్రసిద్ధి గాంచారు. వీరు ప్రస్తుతం, నందిని అను ధారవాహిక లో నటిస్తున్నారు. ఇవేకాక, ఈమె ఒక శాస్త్రీయ నర్తకి కూడ.
మాళవిక వేల్స్ త్రిస్సూరు నగరమున పీ. జీ. వేల్స్ మరియు సుదీన వేల్స్ దంపతులకు జన్మించారు. ఈమెకు ఒక సహోదరుడు కలడు, అతని పేరు మిథున్ వేల్స్.


title: మాళవిక వేల్స్

text: ఆమె 2009 లో మిస్ కేరళ పోటీలో పాల్గొంది. ఆమె 16 ఏళ్ళ వయసులో, ఆమె ఆ సంవత్సరపు అత్యంత చిన్న పోటీదారు. ఆమె మూడో రౌండ్ వరకు చేశారు మరియు పోటీలో 'మిస్ బ్యూటిఫుల్ ఐస్' ను ఎంపిక చేసింది. తరువాత, వినీత్ శ్రీనివాసన్ ఆమె ఫోటోలు చూసి ఆమెను మలవార్వాడి ఆర్ట్స్ క్లబ్ లో ఒక పాత్ర కోసం పరిశీలించారు.


title: మాళవిక వేల్స్

text: 'మల్వార్వాడి ఆర్ట్స్ క్లబ్' మొదటి విడుదల అయినప్పటికీ, ఆమె ముందు లెనిన్ రాజేంద్రన్ యొక్క 'మకరమజ్జు' లో నటించింది. ఆమె క్లాస్ VI లో చదువుతున్నప్పుడు, ఆమె తన డాక్యుమెంటరీ అయిన "ఐషా" లో నటించింది. ఆమె నందీష 'మలయాళ బ్లాక్బస్టర్ "కన్నడ రీమేక్ లో నటించింది," తలైక్కం ", దీనిలో ఆమె కావ్య మాధవన్ యొక్క పాత్రను పునఃప్రచురణ చేసింది. తర్వాత ఆమె" నా ఫ్యాన్ రాము "లో మరియు తరువాత ఆర్ట్ హౌస్ చిత్రంలో, 'ఆట్టకత్తా', అక్కడ నటుడు వినీత్ నటించిన కథాకళి కళాకారుడు యొక్క ఆంగ్లో-ఇండియన్ కుమార్తెగా నటించింది.


title: మాళవిక వేల్స్

text:
మావవికా 2014 లో తమిళంలో తొలిసారిగా 'ఎన్నా సథం ఇంద నేరమ్' చిత్రంలో నటించింది. దీనిలో ఆమె చెవి శూన్య విద్యార్థుల గురువుగా కనిపించింది. ఆమె తన తొలి తెలుగు చిత్రమైన దారి సంతకం చేసిన త్రిభుజాకార ప్రేమ కథ, శ్రీనివాస్, విష్ణు మరియు పరమేశ్వర్ నటించారు. ఆమె రెండు తమిళ చిత్రాలపై కూడా పని చేస్తోంది: దర్శకుడు అళగుసామి యొక్క "అళగమూగన్", ఇది పోస్ట్ ప్రొడక్షన్ లో ఉంది మరియు "అరస్వయి అరాసన్".
2015 లో, మావవికా తన టెలివిజన్ రంగప్రవేశం చేసింది మలయాళ పొన్నాంబలి ద్వారా ప్రసారమయ్యేది.
సన్ టీవి, సూర్య టీవి, జెమిని టివి, ఉదయ టివి, జానకి(రాహుల్ రవి జంటగా)గా నందిని (సౌత్ ఇండియన్ బహుభాషా సీరియల్) లో నటించారు.


title: పొట్లపల్లి శ్రీనివాస రావు

text: పొట్లపల్లి శ్రీనివాస రావు ప్రముఖ వర్థమాన తెలుగు సాహితీవేత్త.


title: పొట్లపల్లి శ్రీనివాస రావు

text:
= జననం =
శ్రీనివాసరావు స్వగ్రామం వరంగల్ (గ్రామీణ) జిల్లా పరకాల మండలంలోని చలివాగు కనిపర్తి(ప్రస్తుతం రేగొండ మండలంలో ఉంది). అతను పొట్లపల్లి ధరణీశ్వరరావు, రుక్మిణిదేవి దంపతులకు జనవరి 27, 1960లో మొదటి సంతానంగా జన్మించాడు. శ్రీనివాసరావుకు ఒక సోదరుడు, ముగ్గురు సోదరీమణులు ఉన్నారు.


title: పొట్లపల్లి శ్రీనివాస రావు

text:
= కుటుంబ నేపథ్యం =
వీరిది సాధారణ మధ్యతరగతి కుటుంబం. ధరణీశ్వర్‌రావు విద్యాశాఖలో వయోజన విద్య ప్రాజెక్టు డైరెక్టర్‌గా విధులు నిర్వహించి విరమణ పొందాడు.


title: పొట్లపల్లి శ్రీనివాస రావు

text:
= బాల్యం-విద్యాభ్యాసం =
శ్రీనివాసరావు బాల్యమంతా సొంతూరులోనే గడిచింది. ఐదో తరగతి వరకు గ్రామంలోనే చదువుకున్నాడు. ఆరు, ఏడు తరగతులు కొత్తూరులోని ప్రాథమికోన్నత పాఠశాలలో చదివాడు. ఎనిమిదవ తరగతి నుంచి పదో తరగతి వరకు హన్మకొండలోని మర్కాజీ ఉన్నత పాఠశాలలో చదువుకున్నాడు. పాఠశాల విద్యాభ్యాస సమయం నుండే వ్యాసరచన, వక్తృత్వ పోటీల్లో చురుగ్గా పాల్గొనేవాడు. కాశీమజిలీ కథలు, చందమామ, బాలమిత్ర, అపూర్వ చింతామణి మొదలగు నీతిబోధనా పుస్తకాల పఠనంపై ప్రత్యేక శ్రద్ధ పెట్టేవాడు.
ఇంటర్ విద్య వరంగల్‌లోని ఎల్.బి. కళాశాలలో, డిగ్రీ విద్య హన్మకొండలోని కాకతీయ యూనివర్సిటీకి అనుబంధ సంస్థైన ఆర్ట్స్ అండ్ సైన్స్ కళాశాలలో పూర్తి చేశారు. అనంతరం కాన్పూర్ యూనివర్సిటీ లో పి.జి. పూర్తి చేశాడు.


title: పొట్లపల్లి శ్రీనివాస రావు

text:
= ఉద్యోగం =
ఎమ్మెస్సీ కెమిస్ట్రీ చివరి సంవత్సరంలో ఉన్నప్పుడే జూనియర్ అసిస్టెంట్‌గా ఉద్యోగం లభించింది. అనంతరం సీనియర్ అసిస్టెంటుగా పనిచేసి, ప్రస్తుతం వరంగల్ లో సబ్ రిజిస్ట్రార్‌గా విధులు నిర్వహిస్తున్నాడు.
= రాణిస్తున్న రంగాలు =


title: పొట్లపల్లి శ్రీనివాస రావు

text:
= సాహిత్య - సాంస్కృతిక కృషి =
వరంగల్‌లోని ఎల్.బి. కళాశాలలో ఇంటర్ విద్యాభ్యాసం చేస్తున్నప్పుడు (1977లో) కళాశాల బాటనీ లెక్చరర్, ఉద్యోగ రీత్యా బదిలీపై వెళ్తున్న సమయంలో “ఎవరు నీ వారు?... ఎవరు నా వారు?... ఎవరికి ఎవరు ఏమైనా కాలచక్రపు గమనంలో కొట్టుకుపోవాల్సిందేనా?” అంటూ లెక్చరర్‌పై ఉన్న అభిమానంతో రాసిన చిన్న వచన కవితే పొట్లపల్లి శ్రీనివాసరావు మొదటి రచన. ఈ రచనను విన్న తోటి విద్యార్థులు, ఉపాధ్యాయులు విశేషంగా ఆకర్షితులై అభినందించగా, మహాకవి కాళోజీ నారాయణరావు నీలో రచనాశైలి ఉందని అభినందించగా అప్పటి నుంచి కవితా రచన పై మక్కువ పెంచుకున్నాడు. ఆ తర్వాతి నుంచి కవిత్వం రాయడం ప్రారంభించాడు.
ఇంటర్ విద్యాభ్యాస సమయంలోనే కాలేజీ మ్యాగజైన్ కి తెలుగు విభాగం తరపున ఎడిటర్‌గా ఎంపిక కాబడ్డాడు. డిగ్రీ చదువుతున్న సమయంలో ప్రముఖ సాహితీవేత్త పేర్వారం జగన్నాధం అతనిలోని కవి లక్షణాలను గుర్తించి కాలేజీ మ్యాగ్జిన్ కోసం సాహిత్యం అందిచమని ప్రోత్సహించాడు. ఈ అనుభవాలు అతనికి సాహిత్య జిజ్ఞాసను మరింత పెంచాయి.


title: పొట్లపల్లి శ్రీనివాస రావు

text: జనఘర్ష వారపత్రికలో తొలిసారి శ్రీనివాస్ రచించిన ‘చైతన్య గులాబీలు' అనే చిన్న కవిత ప్రచురితమైంది.


title: పొట్లపల్లి శ్రీనివాస రావు

text:
ప్రపంచీకరణ నేపథ్యంలో పాశ్చత్య పోకడలకు విరుద్ధంగా సంస్కృతి సాంప్రదాయాల రక్షణకు అనేక రచనలు చేశాడు పొట్లపల్లి. 1987లో తన తొలి కవితా సంకలనంగా చైతన్య గులాబీలు అనే పుస్తకాన్ని ఆవిష్కరించాడు.
మూడు స్వప్నాలు - ఒక మెలకువ పేరుతో తన రెండవ పుస్తకం వెలువరించాడు. ఆ తర్వాత సమాజంలోని మంచి, చెడులను తెలుపుతూ స్వతహాగా విలువలను తెలుసుకోవడానికి మానవున్ని మానవునిగా గుర్తించేందుకు మూడో కన్ను రచించాడు. అతని నడిచివచ్చిన దారి పుస్తకం మనుషుల్లోని అప్యాయత, అనురాగాలను వ్యక్తపరిచిన రచనగా నిలిచింది. తెలంగాణ ఉద్యమ సమయంలో దెబ్బతిన్న బెబ్బులిని రచించగా దానిని మొదటి జె.ఎ.సి. సమావేశంలో స్వామిగౌడ్ ఆవిష్కరించారు.


title: పొట్లపల్లి శ్రీనివాస రావు

text: ఉద్యమ ప్రారంభంలో 2001లో తెలంగాణ రచయితల వేదిక ఫోరం వ్యవస్థాపక సభ్యునిగా, ఉపాధ్యక్షునిగా నందిని సిధారెడ్డి అధ్యక్షతన తెలంగాణ సోయితో రచనలు చేశాడు. కొత్త కవులకు ప్రేరణ కలిగించేందుకు ఓ వేదిక అందించాలనే ఉద్దేశంతో 1980లో సాహితీ సమితి అనే సంస్థను ఏర్పాటు చేశాడు. సాహితీ సమితి ద్వారా 40 నుంచి 50 వరకు పుస్తకాలు ప్రచురితమయ్యాయి.


title: పొట్లపల్లి శ్రీనివాస రావు

text:
దివిటి, మా విరసం, రత్నాలవీణ... మొదలగు పుస్తకాలకు సంపాదకునిగా వ్యవహించారు.
కాళోజీ రామేశ్వర రావు సాహిత్యం పై అక్షరార్చన, కోవెల సంపత్కుమారాచార్య సాహిత్యం పై సాహితీ సంపద, పేర్వారం జగన్నాధం సాహిత్యం పై పేర్వారం సాహితీ నీరాజనం అనే విశ్లేషణా పుస్తకాలు వెలువరించారు.
తెలంగాణ రాష్ట్ర ఏర్పాటు కోసం మలిదశ ఉద్యమం జరుగుతున్న సమయంలో ఆత్మబలిదానాలు చేసుకుంటున్న వారిలో ఆత్మస్థైర్యాన్ని నింపేందుకు తన సంపాదకత్వంలో ఊపిరి అనే కవితా సంకలనాన్ని తీసుకొచ్చాడు. నాయిన కవితా సంకలనానికి గౌరవ సంపాదకుడిగా వ్యవహరించాడు.


title: పొట్లపల్లి శ్రీనివాస రావు

text:
అనాథల జీవనశైలి పై మమతల ఊయల, తెలంగాణ పల్లె జీవనం పై మా ఊరు, భ్రూణహత్యలకు వ్యతిరేకంగా అమ్మ, ఉద్యమంలో జిల్లాకు ప్రత్యేక స్థానం కోసం వరంగల్ యాది మొదలగు డాక్యుమెంటరీలు రూపొందించాడు.
2014 లో కాకతీయ ఉత్సవాల సందర్భంగా మహిళా మేలుకో అనే నృత్య రూపకాన్ని రచించారు. బ్యాగ్ శీను అనే లఘు చిత్రానికి పర్యవేక్షణ చేశాడు. ఓరుగల్లు పోరుగానం ఆడియో ఆల్బమ్ లో పాటలు రాశారు.
ఆంధ్రజ్యోతి దినపత్రికలో మూడు సంవత్సరాల పాటు పలు సాహిత్య అంశాల మీద, వరంగల్ ప్రముఖుల మీద దాదాపు 150 వ్యాసాలు రాశాడు.
చాలా సాహిత్య పత్రికలు, దిన పత్రికలు, మాస పత్రికలు, సంకలనాలు మరియు అంతర్జాల పత్రికలలో శ్రీనివాస్ రచించిన పలు కవితలు, పాటలు, వ్యాసాలు ప్రచురితమయ్యాయి, ప్రముఖుల ప్రశంసలందుకున్నాయి.
సాహిత్య రంగంలో చేస్తున్న కృషికిగాను అనేక అవార్డులు, సన్మానాలు పొందాడు.


title: పొట్లపల్లి శ్రీనివాస రావు

text: = స్వీయ రచనలతో ప్రచురించిన పుస్తకాలు == సంపాదకత్వం వహించి ప్రచురించిన పుస్తకాలు =


title: పొట్లపల్లి శ్రీనివాస రావు

text:
= సామాజిక సేవ =
తెలంగాణ కీర్తి స్థూపానికి నామకరణం చేయడంలో ప్రముఖ పాత్ర పోషించాడు. తెలంగాణ భావజ్వాల ప్రాప్తికి నందిని సిద్ధారెడ్డి ఆధ్వర్యంలో తెలంగాణ రచయితల వేదిక, తెలంగాణ రచయితల సంఘం ఏర్పాటుకు ముఖ్యభూమిక పోషించాడు. వికలాంగ, వృద్ధ అనాథ, నిరుపేద ప్రజలకు తగిన చేయూతనిస్తూ వారిలో ఆత్మస్థైర్యం నింపే ప్రయత్నం చేస్తున్నాడు. అలాగే ఇంకెన్నో ఇతర సామాజిక సేవా కార్యక్రమాలలో పాల్గొంటూ నిస్వార్ధంగా తన వంతు సేవలు అందిస్తున్నాడు. సామాజిక సేవలకుగాను పురస్కారాలు, సన్మానాలు అందుకున్నాడు.


title: పొట్లపల్లి శ్రీనివాస రావు

text: = నిర్వహిస్తున్న పదవీ భాధ్యతలు =


title: పొట్లపల్లి శ్రీనివాస రావు

text: = అందుకున్న అవార్డులు/ పొందిన గొప్ప సన్మానాలు =


title: పొట్లపల్లి శ్రీనివాస రావు

text: = మూలాలు =


title: పొట్లపల్లి శ్రీనివాస రావు

text: = ఇతర లింకులు =


title: తెలుగు సినిమా పాటల రచయిత్రులు

text: తొలిరోజుల్లో బాగా ప్రాచుర్యం పొందిన పౌరాణిక నాటకాలను, ఆ నాటక ఫక్కీ చెడకుండా అలాగే యధాతథంగా చలనచిత్రాలుగా తీయడంతో, రంగస్థలం మీద బాగా పాడగలిగినవాళ్ళే నటీనటులుగా తెరమీద కూడా కనిపించి, తమ పద్యాల్నీ పాటల్నీ తామే పాడుకునేవారు. ఏది ఏమైనప్పటికీ ఆనాటి పాటల్లో నాటకాల బాణీ మాత్రం బాగా ఉండేది. రంగస్థలంతో సంబంధమున్నకవులే సినిమాలకూ పాటలు వ్రాసేవాళ్ళు. ఆ విధంగా ఆనాడు నాటకకవులుగా ఉన్న చందాల కేశవదాసు, పాపట్ల కాంతయ్య, బలిజేపల్లి లక్ష్మీకాంతకవి, దైతా గోపాలం వంటి కవులు తొలినాటి సినిమాపాటలకు సృష్టికల్పన చేశారు. ఆ తరువాత ఎంతోమంది తెలుగు సినిమా పాటల రచయితలు పాటలు రాశారు.


title: తెలుగు సినిమా పాటల రచయిత్రులు

text: సినిమాలకు పాటల రచన చేసే రచయిత్రుల సంఖ్య మనకు చాలా తక్కువ. 1932లో తెలుగు సినిమా పుడితే 1966 వరకూ ఒక్క మహిళా రచయిత్రి కూడా రాలేదు. అయితే కొంతమంది రచయిత్రులు కూడా తెలుగు సినిమాలకు పాటలు రాశారు.


title: పసువులేటి వేణు

text: పసువులేటి వేణు (1938 - 2002) ప్రముఖ రంగస్థల నటుడు, నాటక రచయిత.


title: పసువులేటి వేణు

text: వేణు 1938లో నెల్లూరు జిల్లా వెంకటగిరిలో జన్మించాడు. ఆర్.వి.ఎమ్. హైస్కూలులో విద్యాభ్యాసం చేశాడు.


title: పసువులేటి వేణు

text: వృత్తిరీత్యా వైద్యుడైన వేణు వెంకటగిరిలో అమెచ్యూర్ ఆర్టిస్ట్స్ అసోసియేషన్ స్థాపించాడు.


title: పసువులేటి వేణు

text:
1955లో నిరాశ ప్రొడక్షన్ నెం. 1 అనే హాస్య నాటికలో తన నాటక రచనను ప్రారంభించి, 5 నాటికలు 2 నాటకాలు రాశాడు.
నాటికలు:


title: పసువులేటి వేణు

text:
నాటకాలు:
ఉత్తమ ప్రదర్శన, ఉత్తమ నటుడు - దిష్టి బొమ్మలు - ఆంధ్ర నాటక కళా పరిషత్తు


title: పసువులేటి వేణు

text: వేణు 2002లో చిత్తూరు జిల్లా, కార్వేటినగరంలో మరణించాడు.


title: గిరిజాదేవి

text: గిరిజాదేవి (జననం 8 మే 1929) సేనియా మరియు బెనారస్ ఘరానాకు చెందిన ఒక భారతీయ శాస్త్రీయ సంగీత విద్వాంసురాలు. ఈమె లలిత శాస్త్రీయ సంగీతంతో పాటుగా టుమ్రీలను గానం చేస్తుంది.


title: గిరిజాదేవి

text: గిరిజాదేవి వారణాశిలో ఒక జమీందారీ కుటుంబంలో మే 8, 1929లో జన్మించింది. ఈమె తండ్రి రాందేవ్ రాయ్ హార్మోనియం వాయించేవాడు. అతడే ఈమెకు ప్రథమ సంగీత గురువు. తరువాత ఈమె తన ఐదవ యేట నుండి ప్రముఖ సారంగి విద్వాంసుడు సర్జు ప్రసాద్ మిశ్రా వద్ద ఖయాల్ , టప్పాలు పాడడం నేర్చుకుంది. పిమ్మట శ్రీచంద్ మిశ్రా వద్ద వివిధ రీతుల సంగీతాన్ని అభ్యసించింది. తన తొమ్మిదవ యేట "యాద్ రహే" అనే సినిమాలో నటించింది.


title: గిరిజాదేవి

text: ఈమెకు 1946లో ఒక వ్యాపారస్థునితో వివాహం జరిగింది. ఈమె తొలి సారి ఆకాశవాణి అలహాబాద్ కేంద్రం ద్వారా 1949లో బహిరంగంగా పాడింది. కానీ ఉన్నత తరగతి ప్రజలు ఇలా బహిరంగంగా ప్రదర్శనలు ఇవ్వడం సంప్రదాయం కాదని తన తల్లి, అమ్మమ్మలనుండి వ్యతిరేకత రావడంతో కొంతకాలం ఈమె సంగీతం నాలుగు గోడలకే పరిమితమయ్యింది. చివరకు 1951లో బీహార్‌లో ఈమె తన తొలి సంగీత ప్రదర్శన చేసింది. ఈమె శ్రీచంద్ మిశ్రా వద్ద అతడు 1960లలో మరణించేవరకు శిష్యరికం చేసింది. 1980లలో కలకత్తాలోని ఐ.టి.సి.సంగీత్ రీసర్చ్ అకాడమీ ఫ్యాకల్టీ సభ్యురాలిగా పనిచేసింది. 1990 తొలినాళ్లలో బెనారస్ హిందూ విశ్వవిద్యాలయంలో సంగీత శాఖలో పని చేసి పలువురికి సంగీత పాఠాలు నేర్పి తన సంగీత వారసత్వాన్ని నిలుపుకుంది. ఈమె తరచూ పలుచోట్ల పర్యటిస్తూ అనేక ప్రదర్శనలు ఇచ్చింది.


title: గిరిజాదేవి

text: ఈమె బెనారస్ ఘరానా పద్ధతిలో, పూరబీ అంగ్, టుమ్రీ పద్దతులలో పాడి ఆ శాస్త్రీయ పద్ధతులకు ప్రాచుర్యం కల్పించింది. ఈమె కచేరిల్లో కజ్రి, చైతీ, హోళీ, ఖయాల్, జానపద గీతాలు, టప్పా మొదలైన పాక్షిక సాంప్రదాయ శాస్త్రీయ పద్ధతులలోని పాటలు ఉంటాయి. ఈమె "క్వీన్ ఆఫ్ టుమ్రీ"గా పరిగణించబడింది. ఈమె శిష్యురాలు మమతా భార్గవ అలంకార్ స్కూల్ ఆఫ్ మ్యూజిక్ ద్వారా అనేక మందికి సంగీత శిక్షణ ఇస్తున్నది.


title: గిరిజాదేవి

text: ఈమె తన 88వ యేట అక్టోబర్ 24, 2017 న కోల్‌కాతాలో గుండెపోటుతో మరణించింది.


title: భీష్మ సహనీ

text: Bhisham Sahni (8 August 1915 – 11 July 2003) was a Hindi writer, playwright, and actor, most famous for his novel and television screenplay "Tamas" ("Darkness, Ignorance"), a powerful and passionate account of the Partition of India. He was awarded the Padma Bhushan for literature in 1998, and Sahitya Akademi Fellowship in 2002.


title: భీష్మ సహనీ

text:
He was the younger brother of the noted Hindi film actor, Balraj Sahni.
He was the son of shree Babu Haribansal Sahni.


title: భీష్మ సహనీ

text: Bhisham Sahni was born on 8 August 1915 in Rawalpindi. He earned a master's degree in English Literature from Government College in Lahore, and a Ph.D from Punjab University, Chandigarh in 1958.


title: భీష్మ సహనీ

text:
He joined the struggle for Indian independence. At the time of Partition he was an active member of the Indian National Congress, and organized relief work for the refugees when riots broke out in Rawalpindi in March 1947.
In 1948 Bhisham Sahni started working with the Indian People’s Theatre Association (IPTA), an organization with which his brother was already closely associated. He worked both as an actor and a director. As a result of his association with IPTA, he left the Congress and joined the Communist Party. Thereafter, he left Bombay for Punjab where he worked briefly as a lecturer, first in a college at Ambala and then at Khalsa College, అమృత్‌సర్. At this time he was involved in organizing the Punjab College Teachers’ Union and also continued with IPTA work. In 1952 he moved to Delhi and was appointed Lecturer in English at Delhi College (now Zakir Husain College), University of Delhi.


title: భీష్మ సహనీ

text:
From 1956 to 1963 he worked as a translator at the Foreign Languages Publishing House in Moscow, and translated some important works into Hindi, including Lev Tolstoy’s short stories and his novel Resurrection. On his return to India Bhisham Sahni resumed teaching at Delhi College, and also edited the reputed literary magazine Nai Kahaniyan from 1965 to 1967. He retired from service in 1980. Sahni was fluent in Punjabi, English, Urdu, Sanskrit and Hindi.
Bhisham Sahni was associated with several literary and cultural organizations. He was General Secretary of the All India Progressive Writers Association (1975–85) and Acting General Secretary of the Afro-Asian Writer’ Association and was also associated with the editing of their journal Lotus. He was the founder and chairman of 'SAHMAT', an organisation promoting cross-cultural understanding, founded in memory of the murdered theatre artist and activist Safdar Hashmi.


title: భీష్మ సహనీ

text: Bhisham Sahni's epic work "Tamas" (Darkness, Ignorance 1974) is a novel based on the riots of 1947 Partition of India which he witnessed at Rawalpindi. "Tamas" portrays the horrors of senseless communal politics of violence and hatred; and the tragic aftermath - death, destruction, forced migration and the partition of a country. It has been translated to English, French, German, Japanese and many Indian languages including Tamil,Gujarati, Malayalam, Kashmiri, and Manipuri. "Tamas" won the 1975 Sahitya Akademi Award for literature and was later made into a television film in 1987 by Govind Nihalani. Two of his masterpiece stories, 'Pali' and 'అమృత్‌సర్ Aa Gaya Hai', are also based on the Partition.


title: భీష్మ సహనీ

text:
Sahni's prolific career as a writer also included six other Hindi novels: Jharokhe (1967), Kadian (1971), Basanti (1979), Mayyadas Ki Madi (1987), Kunto (1993) and Neeloo, Nilima, Nilofar (2000)., over hundred short stories spread over ten collections of short stories, (including "Bhagya Rekha" (1953), "Pahla patha" (1956),Bhatakti Raakh (1966), Patrian (1973), Wang Chu (1978), Shobha Yatra (1981), Nishachar (1983), Pali (1989), and Daayan (1996) ; five plays including 'Hanush', 'Kabira Khada Bajar main', Madhavi', 'Muavze', 'Alamgeer', a collection of children's short stories "Gulal ka keel"'.But his novel named 'Mayyadas Ki Mari' (Mayyadas's Castle) was one of his finest literary creation,The backdrop of this narrative is historical and depicts the age when the Khalsa Raj was vanquished in Punjab and the British were taking over. This novel is a saga of changing social order and decadent set of values.
He wrote the screenplay for Kumar Shahani's film, "Kasba" (1991), which is based on Anton Chekhov's story, "In the Gully".


title: భీష్మ సహనీ

text:
Bhisham Sahni wrote his autobiography "Aaj ke Ateet" ("Today's Pasts", Penguin 2016) and the biography of his brother Balraj Sahni, "Balraj My Brother" (English).Bhisham Sahni was one of the most prolific writers of Hindi literature.
Krishan Baldev Vaid, "His voice, both as a writer and a man, was serene and pure and resonant with humane reassurances. His immense popularity was not a result of any pandering to vulgar tastes but a reward for his literary merits—his sharp wit, his gentle irony, his all-pervasive humour, his penetrating insight into character, his mastery as raconteur, and his profound grasp of the yearnings of the human heart.
"http://www.outlookindia.com/article/trailings-of-a-lonely-voice/220872
Noted Writer, Nirmal Verma, stated, "If we see a long gallery of unmatched characters in his stories and novels, where each person is present with his class and family; pleasures and pains of his town and district; the whole world of perversions and contradictions; it is because the reservoir of his (Bhisham Sahni's) experience was vast and abundant. At the request of his father – would anyone believe? – he dabbled in business, in which he was a miserable failure. With his high-spirits and passion for life of the common people, he travelled through villages and towns of Punjab with the IPTA theatre group; then began to teach to earn a living; and then lived in the USSR for seven years as a Hindi translator. This sprawling reservoir of experience collected in the hustle-bustle of various occupations ultimately filtered down into his stories and novels, without which, as we realise today, the world of Hindi prose would have been deprived and desolate. The 'simplicity' of his work comes from hard layers of experience, which distinguish and separate it from other works of 'simplified realism. ...
"Bhisham Sahni is able to express the terrifying tragedy of Partition with an extraordinary compassion in his stories. Amritsar Aa Gaya Hai ('We have reached Amritsar') is one such exceptional work where Bhisham gets away from the external reality and points to the bloody fissures etched on people's psyche. This is possible only for a writer who, in the darkness of historic events has seen the sudden 'accidents' that happen inside human hearts from up close." ...
"After reading his last collection of stories Daayan (Witch), I was amazed that even after so many years there seemed no repetition or staleness in his writing. Each of his stories seemed to bring something sudden from newer directions, which was as new for him as it was unexpected for us. That Bhisham never paused, never halted in such a long creative journey is a big achievement; but what is bigger perhaps is that his life nurtured his work and his work nurtured his life, both nurtured each other continuously. "
Nirmal Verma. The Face's Memory, Memory's Face
'http://www.outlookindia.com/article/the-faces-memory-memorys-face/220780


title: భీష్మ సహనీ

text:
Kamleshwar,"Bhisham Sahni's name is etched so deeply into the twentieth century of Hindi literature that it cannot be erased. With Independence and till the 11th. July, 2003, this name has been synonymous with Hindi story and play writing. Bhisham Sahni had gained such an unmatched popularity that all kinds of readers awaited his new creations and each and every word of his was read. There was no need to ask a general reader if he had read this or that writing by Bhisham. It was possible to begin a sudden discussion on his stories or novels. Such a rare readerly privilege was either available to Premchand or, after Harishankar Parsai, to Bhisham Sahni. This too is rare that the fame he received from Hindi should, during his lifetime, become the fame for Hindi itself."
http://www.outlookindia.com/article/the-light-shall-shine-on/220781


title: భీష్మ సహనీ

text: Krishan Baldev Vaid. "Bhisham Sahni's last published book, an autobiography with the quiet title Aaj Ke Ateet (The Pasts of the Present), is a beautiful culmination of a lifetime of excellent writing. Apart from giving us an intimate account of some of the salient phases of his life, it epitomises his literary qualities. It is full of fun and insights; it is variegated; it is fair; it is unsmug; it is absorbing; it is also his farewell to his family, his milieu, his readers, and his friends.


title: భీష్మ సహనీ

text:
He begins at the beginning and ends very near the end. The book glows with the sense of ending without, however, any trace of morbidity or self-pity. The early part, where Bhisham tenderly evokes his earliest memories and records his childhood in an affectionate middle-class family in Rawalpindi, is for me the most moving part of this self-portrait. With characteristic elegance and an unfailing eye for the significant detail, the elderly author looks back with nostalgic longing at the world of his childhood and achieves a small but brilliant portrait of the artist as a little child."
http://www.outlookindia.com/article/trailings-of-a-lonely-voice/220872


title: భీష్మ సహనీ

text: During his lifetime, Bhisham Sahni won several Awards including Shiromani Writers Award,1979, Uttar Pradesh Government Award for Tamas, 1975,Colour of Nation Award at International Theatre Festival,Russia for Play Madhavi by Rashi Bunny,2004, Madhya Pradesh Kala Sahitya Parishad Award, for his play 'Hanush', 1975 the Lotus Award from the Afro-Asian Writers' Association, 1981 and the Soviet Land Nehru Award, 1983, and finally the Padma Bhushan for literature in 1998, Shalaka Samman, New Delhi 1999=2000, Maithlisharan Gupta Samman, Madhya Pradesh, 2000-2001, Sangeet Natak Academy Award 2001,Sir Syed National Award for best Hindi Fiction Writer 2002, and India's highest literary award the Sahitya Akademi Fellowship in 2002.


title: భీష్మ సహనీ

text: On 31 May 2017, India Post released a commemorative postage stamp to honour Sahni.


title: విజయదశమి (1937 సినిమా)

text: విజయదశమి 1937లో విడుదలైన తెలుగు చలనచిత్రం. డి.జి. గుణే దర్శకత్వం వహించిన ఈ చిత్రంలో మాధవపెద్ది వెంకట్రామయ్య, యడవల్లి సూర్యనారాయణ, సురభి కమలాబాయి, లక్ష్మయ్య చౌదరి, వల్లూరి బాలకృష్ణ తదితరలు నటించారు.


title: ఆయుధం (2003 సినిమా)

text: ఆయుధం ఎన్.శంకర్ దర్శకత్వంలో రాజశేఖర్ కథానాయకుడిగా నటించిన చిత్రం. ఇది 2003లో విడుదలయ్యింది. ఈ సినిమా ద్వారా గుర్లీన్ చోప్రా అనే నటిని కొత్తగా పరిచయం చేశారు.


title: అయ్యన్నపాలెం (బొల్లాపల్లి మండలం)

text: అయ్యన్నపాలెం, ఆంద్ర ప్రదేశ్ రాష్ట్రం, గుంటూరు జిల్లా, బొల్లాపల్లి మండలానికి చెందిన గ్రామం,


title: అయ్యన్నపాలెం (బొల్లాపల్లి మండలం)

text: ఇది మండల కేంద్రమైన బొల్లాపల్లి నుండి 25 కి. మీ. దూరం లోను, సమీప పట్టణమైన మాచర్ల నుండి 30 కి. మీ. దూరంలోనూ ఉంది.


title: అయ్యన్నపాలెం (బొల్లాపల్లి మండలం)

text: 2011 భారత జనగణన గణాంకాల ప్రకారం ఈ గ్రామం 500 ఇళ్లతో, 1840 జనాభాతో 2649 హెక్టార్లలో విస్తరించి ఉంది. గ్రామంలో మగవారి సంఖ్య 947, ఆడవారి సంఖ్య 893. షెడ్యూల్డ్ కులాల సంఖ్య 290 కాగా షెడ్యూల్డ్ తెగల సంఖ్య 1054. గ్రామం యొక్క జనగణన లొకేషన్ కోడ్ 590055 పిన్ కోడ్: 522614


title: అయ్యన్నపాలెం (బొల్లాపల్లి మండలం)

text: గ్రామంలో ప్రభుత్వ ప్రాథమిక పాఠశాలలు నాలుగు ఉన్నాయి.సమీప బాలబడి బొల్లాపల్లిలోను, మాధ్యమిక పాఠశాల గుమ్మనంపాడు లోనూ ఉన్నాయి.సమీప జూనియర్ కళాశాల కారెంపూడిలోను, ప్రభుత్వ ఆర్ట్స్, సైన్స్, డిగ్రీ కళాశాల వినుకొండలోనూ ఉన్నాయి.సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు మాచర్లలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం వినుకొండలోను, దివ్యాంగుల ప్రత్యేక పాఠశాల గుంటూరులోనూ ఉన్నాయి.


title: అయ్యన్నపాలెం (బొల్లాపల్లి మండలం)

text: అయ్యన్నపాలెంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.


title: అయ్యన్నపాలెం (బొల్లాపల్లి మండలం)

text: గ్రామంలో 2 ప్రభుత్వేతర వైద్య సౌకర్యాలున్నాయి. ఇద్దరు డిగ్రీ లేని డాక్టర్లు ఉన్నారు.


title: అయ్యన్నపాలెం (బొల్లాపల్లి మండలం)

text: గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.కాలువ/వాగు/నది ద్వారా గ్రామానికి నీటిపారుదల వసతి ఉంది. చెరువు నీటి సౌకర్యం ఉంది.


title: అయ్యన్నపాలెం (బొల్లాపల్లి మండలం)

text: మురుగునీరు బహిరంగ కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు.గ్రామంలో సంపూర్ణ పారిశుధ్య పథకం అమలవుతోంది.సామాజిక మరుగుదొడ్డి సౌకర్యం లేదు.ఇంటింటికీ తిరిగి వ్యర్థాలను సేకరించే వ్యవస్థ లేదు.సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.


title: అయ్యన్నపాలెం (బొల్లాపల్లి మండలం)

text:
అయ్యన్నపాలెంలో సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది.పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది.లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి.ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైన సౌకర్యాలు గ్రామం నుండి 10 కి.మీ.కి పైబడిన దూరంలో ఉన్నాయి.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి.జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.


title: అయ్యన్నపాలెం (బొల్లాపల్లి మండలం)

text:
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకువ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి.వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.


title: అయ్యన్నపాలెం (బొల్లాపల్లి మండలం)

text: గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది.అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.


title: అయ్యన్నపాలెం (బొల్లాపల్లి మండలం)

text: గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.


title: అయ్యన్నపాలెం (బొల్లాపల్లి మండలం)

text: అయ్యన్నపాలెంలో భూ వినియోగం కింది విధంగా ఉంది:


title: అయ్యన్నపాలెం (బొల్లాపల్లి మండలం)

text: అయ్యన్నపాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది


title: అయ్యన్నపాలెం (బొల్లాపల్లి మండలం)

text: బావులు/బోరు బావులు: 67 హెక్టార్లు


title: అనుమానం పెనుభూతం

text: అనుమానం పెనుభూతం 1967, నవంబరు 2న విడుదలైన అనువాద తెలుగు చలనచిత్రం. కె.యస్. గోపాలకృష్ణ దర్శకత్వం వహించిన ఈ చిత్రంలో శివాజీ గణేశన్, నాగయ్య, ఎస్.వి. రంగారావు, నగేష్, కె.ఆర్. విజయ, రమాప్రభ, యం.వి. రాజమ్మ తదితరలు నటించగా, కె.వి.మహదేవన్ మరియు సూర్యం సంగీతం అందించారు.


title: ధర్మరత్న

text: ధర్మరత్న లేదా గోభరణ లేదా జు ఫాలన్ (Zhu Falan) (చైనా: 竺法蘭) క్రీ. శ. 1 వ శతాబ్దానికి చెందిన భారతీయ బౌద్ధ సన్యాసి. చైనా చక్రవర్తి మింగ్ ఆహ్వానం మేరకు క్రీ. శ. 68 లో తన సహచర బౌద్ధ సన్యాసి కశ్యప మాతంగునితో కలసి చైనాలో అడుగుపెట్టాడు. కశ్యప మాతంగుడు మరియు ధర్మరత్నలను చైనాలో బౌద్ధ ధర్మాన్ని ప్రవేశపెట్టిన తొలి వ్యక్తులుగా ప్రాచీన చైనీయ సంప్రదాయం గుర్తించింది.ధర్మరత్న గురించిన విశేషాలు చైనీయ ఆధారాల నుండి కొద్దిగా తెలుస్తున్నాయి. ఇతను మధ్య భారత దేశానికి చెందిన బౌద్ధ బిక్షువు. బాల్యం నుండే బౌద్ధం పట్ల ఆకర్షితుడయ్యాడు. ఆనతి కాలంలోనే బౌద్ధ ధర్మంలో నిష్ణాతుడయ్యాడు. ఇతని సహచర బిక్షువు కశ్యప మాతంగుడు. హాన్ వంశానికి చెందిన తూర్పు చైనా చక్రవర్తి మింగ్ (Ming) (క్రీ. శ. 28-75) ఆహ్వానం మేరకు వీరిరువురూ భారతదేశం నుండి బయలుదేరి క్రీ.శ. 68 లో అతని రాజధాని 'లోయాంగ్' (Luoyang) చేరుకొన్నారు. చక్రవర్తి ఆదరణతో వైట్ హార్స్ ఆలయం (white horse temple) లో నివాసం ఏర్పరుచుకొని ఆరు బౌద్ధ గ్రంథాలను చైనీయ భాషలోనికి అనువదించారు. వీటిలో “నలభై రెండు విభాగాల సూత్రం” (Sutra of Forty Two Chapters) ముఖ్యమైనది.


title: ధర్మరత్న

text: ప్రాచీన చైనీయ బౌద్ధ సంప్రదాయంలో తూర్పు చైనా పాలకుడు, హాన్ వంశీయుడైన “మింగ్” (Ming) చక్రవర్తి క్రీ.శ. 68 లో ఒక స్వప్నం గాంచినట్లు చెప్పబడింది. ఆ స్వప్నంలో చక్రవర్తికి తలపై నుండి వెదజల్లబడుతున్న కాంతి కిరణాలతోను, బంగారు వర్ణంతోను భాసిల్లుతున్నఒక తేజోమూర్తి కనిపించడం జరిగింది. ఆ కలను విశ్లేషించిన అతని సలహాదారులు ఆ తేజోవలయ మూర్తిని బుద్ధుని ఆత్మగా గుర్తించారు. తద్వారా ఆ స్వప్నం పశ్చిమం నుండి బుద్ధుని ఆగమనాన్ని సూచిస్తున్నదని చక్రవర్తికి తెలియచేసారు. అయితే పండితులు ఈ స్వప్న వృత్తాంతాన్ని చారిత్రకంగా విభేదిస్తారు. మింగ్ చక్రవర్తి స్వప్న వృత్తాంతం (క్రీ. శ. 68) నాటికి ముందుగానే బౌద్ధ మతం చైనాలో ప్రవేశపెట్టబడిన సాక్ష్యం వున్న కారణంగా వారు స్వప్న వృత్తాంతం యొక్క చారిత్రిక ప్రామాణికతను ప్రశ్నించారు.


title: ధర్మరత్న

text: మింగ్ చక్రవర్తి భారతదేశం నుండి బౌద్ధాచార్యులను తీసుకొని రమ్మని జాంగ్ కియాన్ (Zhang Quian) ఆధ్వర్యంలో తసాయీ ఇన్, సింగ్ గింగ్, వాంగ్ స్వాంగ్ లతో కూడిన ఒక దౌత్యబృందాన్ని పశ్చిమ దిక్కుగా పంపడం జరిగింది. క్రీ. శ. 68 లో తిరిగి చైనాకు చేరుకొన్న ఆ దౌత్య బృందం తమతోపాటు భారతదేశం నుండి కశ్యప మాతంగ, ధర్మరత్న అనే ఇద్దరు బౌద్ధ సన్యాసులను చక్రవర్తి ఆస్థానానికి తీసుకొని వెళ్ళారు. ఆ సమయంలో వాయువ్య భారతదేశాన్ని చారిత్రకంగా కుషాణులు పరిపాలిస్తున్నట్లు తెలుస్తున్నది.


title: ధర్మరత్న

text: బౌద్ధ బిక్షువులను, బౌద్ధ సాహిత్యాన్ని తమ దేశానికి మోసుకొని వస్తున్న అశ్వాల (Horses) పట్ల కృతజ్ఞతగా మింగ్ చక్రవర్తి తన రాజధాని 'లోయాంగ్'లో ప్రసిద్ధ "వైట్ హార్స్ ఆలయం"ను (white horse temple) నిర్మించాడు. చైనాలోని మొట్టమొదటి బౌద్ధ ఆలయంగా గుర్తించబడిన ఈ ఆలయం ఇప్పటికీ నిలిచేవుంది. చరిత్రలో ఎన్నోమార్లు నాశనమై పునర్నిర్మించబడిన ఈ ఆలయం యొక్క ప్రస్తుత వాస్తు నిర్మాణం ప్రధానంగా 16 వ శతాబ్దానికి చెందినదిగా కనిపిస్తుంది. కశ్యప మాతంగ, ధర్మరత్న సన్యాసులకు చక్రవర్తి ఈ ఆలయంలోనే నివాసం ఏర్పాటు చేసాడు. ఇక్కడనుండే వీరిరువురూ బౌద్ధ గ్రంధాలను చైనీయ భాషలోనికి అనువదించారు.


title: ధర్మరత్న

text: కశ్యప మాతంగ, ధర్మరత్నలిరువురూ కలసి చేసినటువంటివిగా చెప్పబడుతున్న అనువాదాలు మొత్తం ఆరు వున్నాయి. వీటిలో చివరి ఐదు కాలగర్భంలో అంతరించిపోగా మొదటిదైన నలభై రెండు విభాగాల సూత్రం ఒక్కటే ప్రస్తుతం లభ్యమవుతుంది.


title: ధర్మరత్న

text: అయితే నలభై రెండు విభాగాల సూత్రం గ్రంధానికి ఆపాదించబడిన క్రీ.శ. 1 వ శతాబ్దం అంత విశ్వసనీయ యోగ్యంగా లేని కారణంగా దీని అనువాద కాల నిర్ణయంలో కొద్దిపాటి విభేదాలు చోటుచేసుకొన్నాయి. అనువాద కాలంపై కొద్ది వ్యత్యాసం ఉన్నప్పటికీ, సాంప్రదాయికంగా “నలభై రెండు విభాగాల సూత్రం” గ్రంథాన్ని చైనా భాషలో అనువదించిన తొలి భారతీయ గ్రంథంగా గుర్తించారు.


title: ధర్మరత్న

text: చైనాలో బౌద్ధ ధర్మ ప్రచారానికి పాటుపడిన ధర్మరత్న 60 సంవత్సరాలకు పైబడిన వయసులో రాజధాని 'లోయాంగ్'లో మరణించాడు. తన జీవిత కాలమంతా వైట్ హార్స్ ఆలయ మఠంలోనే గడిపిన ధర్మరత్న మరణాంతరం, అదే ఆలయ ద్వారానికి లోపలివైపున పశ్చిమ దిశలో ఖననం చేయడం జరిగింది. అతని సమాధికి (tomb) ఎదురుగా తరువాతి కాలంలో ఒక డ్రమ్ టవర్ (drum tower) ను ఏర్పాటు చేసారు.


title: ధర్మరత్న

text: కశ్యప మాతంగుడు


title: కాకతీదేవి

text: జైన దేవత గుమ్మడమ్మ (కుష్మాండిని) కి మరోపేరు కాకతి. కాకతీయుల ఆరాధ్య దైవం కాకతీదేవి. మొదట వారు కాకతి ఆరాధకులు కాబట్టి కాకతీయులయ్యారనీ, ఆ తర్వాత స్వయంభు లింగేశ్వరుని ఆరాధకులయ్యారనీ చారివూతక సమాచారం ఉంది.


title: కాకతీదేవి

text: కాకతిని జీవుల్ని అనారోగ్యం నుండి కాపాడే ఆరోగ్య దేవతగా జైనులు భావించేవారట. కాకలు తీరిన వీరులుగా కాకతీయులు కాకతిని యుద్ధదేవతగా కొలిచారు.


title: కాకతీదేవి

text: ‘కాకతికి సైదోడు ఏకవీర’ అనే నానుడి ఆ రోజుల్లో ప్రచారంలో ఉండేది. ఏకవీరాదేవి ఆలయం ఓరుగల్లు సమీపంలోని మొగిలిచర్లలో ఉంది.


title: కాకతీదేవి

text:
22వ జైన తీర్థంకరుడైన నేమినాధుడు కుష్మాండినిని తన ఆరాధ్య దైవంగా పేర్కొన్నాడు. రెండవ బేతరాజు ఈ దేవతను దుర్గాదేవి అవతారంగా భావించాడు. కాకతీదేవిని శైవమతదేవతగా ప్రచారం చేసినవాడు రామేశ్వర పండితుడు.
కాకతీయులు వేయించిన శాసనాలలో కాకతీయ అనే పదానికి పర్యాయ పదాలుగా కాకతి, కాకత్య, కాకెత, కాకర్త్య మొదలగు పదాలు కనిపిస్తుంటాయి.


title: దోమలగుండం

text: దోమలగుండం గుంటూరు జిల్లా బొల్లాపల్లి మండలానికి చెందిన గ్రామం, పిన్ కోడ్: 522663.


title: పమిడిపాడు (బొల్లాపల్లి)

text: పమిడిపాడు గుంటూరు జిల్లా బొల్లాపల్లి మండలానికి చెందిన గ్రామం.


title: బండ్లమోటు

text: బండ్లమోటు గుంటూరు జిల్లా బొల్లాపల్లి మండలానికి చెందిన గ్రామం.


title: కశ్యప మాతంగుడు

text: కశ్యప మాతంగ లేదా Jia Yemoteng (చైనా: 迦葉摩騰) లేదా Jia Shemoteng (చైనా: 迦攝摩騰) లేదా Zhu Yemoteng (చైనా: 竺葉摩騰) లేదా Zhu Shemoteng (చైనా: 竺攝摩騰) క్రీ. శ. 1 వ శతాబ్దానికి చెందిన భారతీయ బౌద్ధ సన్యాసి. బౌద్ధమత ప్రచారకుడు. తూర్పు చైనా చక్రవర్తి మింగ్ ఆహ్వానం మేరకు తన సహచర బౌద్ధ సన్యాసి ధర్మరత్నతో కలసి చైనా దేశానికి క్రీ. శ. 68 లో చేరుకొన్నాడు. కశ్యప మాతంగ మరియు ధర్మరత్న లిరువురూ భారతదేశం నుండి చైనాకు వచ్చిన తొలి బౌద్ధ సన్యాసులుగా ప్రసిద్ధికెక్కారు. వీరిరువురిని చైనాలో బౌద్ధ ధర్మాన్ని ప్రవేశపెట్టిన తొలి వ్యక్తులుగా ప్రాచీన చైనీయ సంప్రదాయం పేర్కొన్నది.కశ్యప మాతంగ గురించిన వివరాలు చైనీయ ఆధారాల నుండి మాత్రమే లభ్యమవుతున్నాయి. చైనీయు గ్రంధాలలో కశ్యప మాతంగుడు షిమొటెంగ్ (SheMoteng) గా పిలవబడ్డాడు. ఇతను మధ్య భారత దేశానికి చెందిన బౌద్ధ సన్యాసి. బౌద్ధ ధర్మ గ్రంధాలలో నిష్ణాతుడు. ఇతని సహచర బౌద్ధ సన్యాసి ధర్మరత్న. హాన్ వంశానికి చెందిన తూర్పు చైనా చక్రవర్తి మింగ్ (Ming) (క్రీ. శ. 28-75) బౌద్దాచార్యుల కొరకు, బౌద్ధ ధార్మిక సాహిత్యం సముపార్జన కొరకు పశ్చిమ దిశగా (భారతదేశానికి) ఒక దౌత్య బృందాన్ని పంపడం జరిగింది. తగినన్ని బౌద్ధ ధర్మ గ్రంధాలను సంపాదించి, తిరుగు ప్రయాణంలో వున్న ఈ దౌత్య బృందానికి గాంధార (నేటి ఉత్తర ఆఫ్ఘనిస్తాన్) ప్రాంతంలో కశ్యప మాతంగ మరియు ధర్మరత్నలు కనిపించటం తటస్థించింది. చైనా చక్రవర్తి ఆహ్వానం మన్నించి ఇరువురు బౌద్ధ సన్యాసులు ఆ దౌత్య బృందంతో కలసి ప్రయాణించి క్రీ. శ. 68 లో చైనా రాజధాని లోయాంగ్' (Luoyang) చేరుకొన్నారు. చక్రవర్తి వీరి కోసం నూతనంగా నిర్మించిన వైట్ హార్స్ ఆలయం (white horse temple) నందు వీరు స్థిర నివాసం ఏర్పరుచుకొని బౌద్ధ గ్రంధాలను చైనీయ భాషలోనికి అనువదించారు. వీటిలో “నలభై రెండు విభాగాల సూత్రం” (Sutra of Forty Two Chapters) ముఖ్యమైనది. ధర్మరత్న వలె కశ్యప మాతంగ కూడా తన జీవిత చరమాంకం వరకూ చైనా లోనే గడుపుతూ బౌద్ధ ధర్మ ప్రచారం చేసాడు.


title: కశ్యప మాతంగుడు

text: ప్రాచీన చైనీయ బౌద్ధ సంప్రదాయానుసారం తూర్పు చైనా పాలకుడైన “మింగ్” (Ming) చక్రవర్తికి క్రీ. శ. 68 లో ఒక స్వప్నం వచ్చినట్లు తెలుస్తుంది. ఆ స్వప్నంలో తల చుట్ట్టూ కాంతివలయంతోను, బంగారు వర్ణంతోను వున్న ఒక తేజోమూర్తి ఆకాశంలో ఎగురుతున్నట్లు కనిపించింది. ఆ కలను విశ్లేషించిన అతని సలహాదారులు ఆ తేజోవలయ మూర్తిని బుద్ధుని ఆత్మగా పేర్కొని, ఆ స్వప్నం పశ్చిమం నుండి బౌద్ధ ఆగమనాన్ని సూచిస్తున్నదని చక్రవర్తికి తెలియచేసారు. అయితే ఆ స్వప్న వృత్తాంతాన్ని పండితులు చారిత్రక పరంగా విభేదించారు. మింగ్ చక్రవర్తి స్వప్న వృత్తాంతం (క్రీ. శ. 68) నాటికి ముందుగానే బౌద్ధ మతం చైనాలో ప్రవేశపెట్టబడిన సాక్ష్యం వున్న కారణంగా వారు స్వప్న వృత్తాంతం యొక్క చారిత్రిక ప్రామాణికతను ప్రశ్నించారు.


title: కశ్యప మాతంగుడు

text: మింగ్ చక్రవర్తి ఆదేశాలమేరకు భారతదేశం నుండి బౌద్దాచార్యులను తీసుకొని రావడానికి జాంగ్ కియాన్ (Zhang Quian) ఆధ్వర్యంలో ఒక దౌత్యబృందం పశ్చిమ దిక్కుగా బయలుదేరింది. బౌద్ధ ధార్మిక గ్రంధాలను సంపాదించి తిరుగు ప్రయాణంలో వున్న ఆ దౌత్య బృందానికి గాంధార ప్రాంతంలో కశ్యప మాతంగ, ధర్మరత్న అనే ఇద్దరు బౌద్ధ సన్యాసులు సాయపడటం జరిగింది. ఆ సమయంలో వాయువ్య భారతదేశాన్ని చారిత్రకంగా కుషాణులు పరిపాలిస్తున్నట్లు తెలుస్తున్నది. చైనా చక్రవర్తి ఆహ్వానాన్ని మన్నించిన ఈ ఇరువురు ధర్మ ప్రచారకులు భారతదేశం విడిచి ఆ దౌత్య బృందంతో కలసి వేలాది మైళ్ళు ప్రయాణించారు. క్రీ. శ. 68 లో తిరిగి చైనాకు చేరుకొన్న ఆ దౌత్య బృందం తమతోపాటు భారతదేశం నుండి తీసుకొని వచ్చిన కశ్యప మాతంగ, ధర్మరత్నలను చక్రవర్తి ఆస్థానానికి తీసుకొని వెళ్ళారు.


title: కశ్యప మాతంగుడు

text: ఈ విధంగా భారతదేశం నుండి చైనాకు తరలి వెళ్ళిన మొట్టమొదటి బౌద్ధ సన్యాసులు కశ్యప మాతంగ, ధర్మరత్నలే. మహత్తరమైన బౌద్ధం చైనాకు చేరుకొన్న విషయానికి గౌరవసూచకంగా మింగ్ చక్రవర్తి తన రాజధాని 'లోయాంగ్'లో ఒక బౌద్ధ ఆలయాన్ని నిర్మించాడు. బౌద్ధ సన్యాసులను, బౌద్ధ ధర్మ గ్రంధాలను తమ దేశానికి మోసుకొని వచ్చిన అశ్వాల (Horses) పట్ల కృతజ్ఞతగా ఆ బౌద్ధ ఆలయానికి "వైట్ హార్స్ ఆలయం" (white horse temple) అని పేరు పెట్టాడు. కశ్యప మాతంగ, ధర్మరత్న సన్యాసులకు చక్రవర్తి ఈ ఆలయంలోనే నివాసం ఏర్పాటు చేసాడు. భారతీయ బౌద్ధ సన్యాసుల కోసం, చక్రవర్తిచే నిర్మించబడిన ఈ ఆలయమే చైనాలోని మొట్టమొదటి బౌద్ధ ఆలయంగా గుర్తించబడింది. క్రీ. శ. 68 లో నిర్మించబడిన ఈ ఆలయం 2000 సంవత్సరాలు గడుస్తూ వున్నప్పటికీ ఇంకా నిలిచేవుంది. చరిత్రలో ఎన్నోమార్లు నాశనమై పునర్నిర్మించబడుతూ వచ్చిన ఈ ఆలయం నేడు ప్రధానంగా 16 వ శతాబ్దపు వాస్తు నిర్మాణ శైలిలో కనిపిస్తుంది. కశ్యప మాతంగ, ధర్మరత్న సన్యాసులు తమ జీవిత చివరికాలం వరకూ ఈ ఆలయ మఠంలోనే నివసిస్తూ ధర్మ ప్రచారం చేసారు. ఈ ఆలయంలోనే వీరు బౌద్ధ గ్రంధాలను చైనీయ భాషలోనికి అనువదించారు. చైనాలో తొలిసారిగా బౌద్ధాన్ని ప్రవేశపెట్టిన కశ్యప మాతంగుడు మరియు ధర్మరత్నలు- ఈ ఆలయంలోనే నివసించిన కారణంగా దీనిని స్థాపకుల నివాసం (Founder's Home) అని, చైనీయ బౌద్ధానికి మూల స్థానమని (Cradle of Chinese Buddhism) కూడా పిలుస్తారు.బౌద్ధం భారతదేశం నుండి చైనాకు చేరిన పిదప, అధికారయుతంగా నిర్మించిన మొదటి ఆలయం కూడా ఇదే కనుక ప్రజలు దీనిని గ్రాండ్ ఫాదర్ అఫ్ టెంపుల్స్ (Grand father of temples) అని పిలుస్తారు.


title: కశ్యప మాతంగుడు

text: కశ్యప మాతంగ, ధర్మరత్నలిరువురి కృషిగా ఆపాదించబడిన అనువాదాలు మొత్తం ఆరు వున్నాయి. వీటిలో చివరి ఐదు కాలగర్భంలో అంతరించిపోగా మొదటిదైన "నలభై రెండు విభాగాల సూత్రం" ఒక్కటే ప్రస్తుతం లభ్యమవుతుంది.అయితే "నలభై రెండు విభాగాల సూత్రం" గ్రంధానికి ఆపాదించబడిన అనువాద కాల నిర్ణయంలో భేదాభిప్రాయాలు తలెత్తాయి. ఈ గ్రంధ అనువాదకాలాన్ని క్రీ.శ. 1 వ శతాబ్దంతో ముడిపెట్టడంపై సమంజసం కాదని, దానికి విశ్వసనీయ యోగ్యత లేదని భావిస్తున్నారు. ఈ సూత్రంలో వున్న శైలిని బట్టి లియాంగ్ కిచావో (Liang Qichao) వంటి చైనా పండితులు, ఈ సూత్రాలు క్రీ. శ. 4 వ శతాబ్దానికి చెంది వుంటాయని పేర్కొన్నారు. సాకినో కోయో (Sakino Koyo) వంటి జపాన్ దేశపు పండితులు, ఇది క్రీ. శ. 6 వ శతాబ్దానికి చెంది వుంటాయనే అభిప్రాయం వెలుబుచ్చారు.


title: కశ్యప మాతంగుడు

text: మరికొంతమంది పండితులు అసలు దీనిని అనుమానాస్పద రచనగానే భావించారు. వారి ప్రకారం మూలంలో సంస్కృతంతో సహా ఏ భారతీయ భాషలకు సంబంధం లేని ఈ గ్రంధం చైనాలోనే రాయబడింది. ఈవిధంగా అనువాద విషయంపైనా, అనువాద కాలంపైనా ఎన్నో అభిప్రాయ భేదాలున్నప్పటికీ పురాతన చైనీయ సంప్రదాయాలు ఈ "నలభై రెండు విభాగాల సూత్రం" గ్రందాన్ని చైనాకు తీసుకొని రాబడిన మొట్ట మొదటి బౌద్ధ గ్రంధంగా పేర్కొంటాయి.


title: కశ్యప మాతంగుడు

text: చైనాలో బౌద్ధ ధర్మ ప్రచారానికి పాటుపడిన కశ్యప మాతంగ చివరకు 'లోయాంగ్'లో మరణించాడు. తన జీవిత కాలమంతా వైట్ హార్స్ ఆలయ మఠంలోనే గడిపిన కశ్యప మాతంగుని మరణాంతరం, అదే ఆలయ ద్వారానికి లోపలివైపున తూర్పు దిశలో ఖననం చేయడం జరిగింది. అతని సమాధికి (tomb) ఎదురుగా తరువాతి కాలంలో ఒక బెల్ టవర్ (bell tower) ను ఏర్పాటు చేసారు.


title: కశ్యప మాతంగుడు

text: ధర్మరత్న


title: దొంగలు దొరలు (1964 సినిమా)

text: దొంగలు దొరలు 1964, సెప్టెంబరు 9న విడుదలైన అనువాద తెలుగు చలనచిత్రం. బి. ఆర్. పంతులు దర్శకత్వం వహించిన ఈ చిత్రంలో శివాజీ గణేశన్, ఎం. ఆర్. రాధ, బాలాజీ, దేవిక, వాసంతి, సంధ్య తదితరలు నటించగా, జె. పురుషోత్తం సంగీతం అందించారు.


title: ఓరుగంటి ధర్మతేజ

text:
ఓరుగంటి ధర్మతేజ ఒక సినీ గేయ రచయిత, గాయకుడు.
ఇతడు వ్రాసిన కొన్ని పాటల వివరాలు:


title: వెల్లటూరు (బొల్లాపల్లి)

text:
వెల్లటూరు గుంటూరు జిల్లా బొల్లాపల్లి మండలానికి చెందిన గ్రామం,
ఇది మండల కేంద్రమైన బొల్లాపల్లె నుండి 5 కి. మీ. దూరం లోను, సమీప పట్టణమైన సత్తెనపల్లి నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2024 ఇళ్లతో, 8120 జనాభాతో 3109 హెక్టార్లలో విస్తరించి ఉంది. గ్రామంలో మగవారి సంఖ్య 4182, ఆడవారి సంఖ్య 3938. షెడ్యూల్డ్ కులాల సంఖ్య 838 కాగా షెడ్యూల్డ్ తెగల సంఖ్య 1133. గ్రామం యొక్క జనగణన లొకేషన్ కోడ్ 590065.పిన్ కోడ్: 522657


title: వెల్లటూరు (బొల్లాపల్లి)

text: బొల్లాపల్లి (గుంటూరు జిల్లా) మండలంలో వెల్లటూరు (బొల్లాపల్లి) బొల్లాపల్లి, అయ్యన్నపాలెం (బొల్లాపల్లి ), గరికపాడు (బొల్లాపల్లి ), మేళ్ళవాగు, గుమ్మనంపాడు, రేమిడిచెర్ల, గండిగనుమల, రావులపురం, గుట్లపల్లి, కనుమలచెరువు, పేరూరుపాడు, వడ్డెంగుంట, సరికొండపాలెం, పలుకూరు, దోమలగుండం, జయంతిరామపురం, రెడ్డిపాలెం (బొల్లాపల్లి), మర్రిపాలెం (బొల్లాపల్లి), పమిడిపాడు (బొల్లాపల్లి ), బండ్లమోటు, మూగచింతలపాలెం, నాయుడుపాలెం గ్రామాలు (23) ఉన్నాయి.


title: వెల్లటూరు (బొల్లాపల్లి)

text:
గ్రామంలో ప్రభుత్వ ప్రాథమిక పాఠశాలలు ఏడు, ప్రైవేటు ప్రాథమిక పాఠశాల ఒకటి, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి.
సమీప బాలబడి బొల్లాపల్లెలో ఉంది.
సమీప జూనియర్ కళాశాల, ప్రభుత్వ ఆర్ట్స్, సైన్స్, డిగ్రీ కళాశాల వినుకొండలోను, ఇంజనీరింగ్ కళాశాల నరసరావుపేటలోనూ ఉన్నాయి. సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు నరసరావుపేటలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం వినుకొండలోను, దివ్యాంగుల ప్రత్యేక పాఠశాల గుంటూరులోనూ ఉన్నాయి.


title: వెల్లటూరు (బొల్లాపల్లి)

text:
వెల్లటూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది.సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.


title: వెల్లటూరు (బొల్లాపల్లి)

text: గ్రామంలో 3 ప్రభుత్వేతర వైద్య సౌకర్యాలున్నాయి. ముగ్గురు డిగ్రీ లేని డాక్టర్లు ఉన్నారు.


title: వెల్లటూరు (బొల్లాపల్లి)

text: గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.కాలువ/వాగు/నది ద్వారా గ్రామానికి నీటిపారుదల వసతి ఉంది. చెరువు నీటి సౌకర్యం ఉంది.


title: వెల్లటూరు (బొల్లాపల్లి)

text: మురుగునీరు బహిరంగ కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది.సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.


title: వెల్లటూరు (బొల్లాపల్లి)

text:
వెల్లటూరులో సబ్ పోస్టాఫీసు సౌకర్యం ఉంది.పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి.ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైన సౌకర్యాలు గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.


title: వెల్లటూరు (బొల్లాపల్లి)

text:
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది.వారం వారం సంత గ్రామం నుండి 5 నుండి 10 కి.మీ. దూరంలో ఉంది.ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి.వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.


title: వెల్లటూరు (బొల్లాపల్లి)

text: గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది.అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.


title: వెల్లటూరు (బొల్లాపల్లి)

text: గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.


title: వెల్లటూరు (బొల్లాపల్లి)

text: వెల్లటూరులో భూ వినియోగం కింది విధంగా ఉంది:


title: వెల్లటూరు (బొల్లాపల్లి)

text: వెల్లటూరులో వ్యవసాయానికి నీటి సరఫరా కింది వనరుల ద్వారా జరుగుతోంది


title: వెల్లటూరు (బొల్లాపల్లి)

text: కాలువలు: 1308 హెక్టార్లు


title: వెల్లటూరు (బొల్లాపల్లి)

text: బావులు/బోరు బావులు: 80 హెక్టార్లు


title: ధర్మోత్తర

text: ధర్మోత్తర (టిబెటియన్: chos mchog) క్రీ. శ. 8 వ శతాబ్దానికి చెందిన ప్రసిద్ధ బౌద్ధ పండితుడు. తత్వవేత్త. వ్యాఖ్యాత. తార్కికుడైన ఇతను జ్ఞానమీమాంసకు (epistemology) సంబంధించిన బౌద్ధ ప్రమాణాలపై ముఖ్యమైన గ్రంథాలను రాసాడు.


title: ధర్మోత్తర

text: బౌద్ధ ప్రమాణాలపై ప్రామాణిక గ్రంథాలను రాసిన ధర్మోత్తర, ఆచార్య ధర్మకీర్తి రచనలపై అనేక వ్యాఖ్యానాలు రాసాడు. అయితే అతని గ్రంథాలలో న్యాయబిందుటీకా ఒక్కటి మాత్రమే సంస్కృత భాషలో లభించింది. మిగిలిన గ్రంథాలన్నీ టిబెటియన్ అనువాదాలుగానే దొరుకుతున్నాయి. ఇతని రచనలు


title: ధర్మోత్తర

text: వీటిలో న్యాయబిందుటీకా అనేది, బౌద్ధ న్యాయంపై ఆచార్య ధర్మకీర్తి రాసిన 'న్యాయబిందు' (Drop of Logic) అనే ప్రసిద్ధ గ్రంథానికి రాయబడిన వ్యాఖ్య. అలాగే ప్రమాణవినిశ్చయటీకా అనేది, ధర్మకీర్తి మరో కృతి అయిన 'ప్రమాణనిశ్చయ'కు రాయబడిన వ్యాఖ్య.


title: క్యాన్‌బెర్రా

text: క్యాన్‌బెర్రా ఆస్ట్రేలియా రాజధాని నగరం. జనాభా 4,03,468. ఆస్ట్రేలియా దేశంలో సముద్రతీరానికి దూరంగా ఉండే అతి పెద్ద నగరంగా, ప్రపంచంలో ఏడో పెద్ద నగరంగా ఉన్న క్యాన్‌బెర్రా ఆస్ట్రేలియాా రాజధాని ప్రాంతంలో ఉత్తర భాగంలో ఉంది. ఈ నగరం సిడ్నీ నగరానికి నైఋతి దిశగా 280 కి.మీ. దూరంలో మెల్బోర్న్ కు ఈశాన్యంగా 660 కి.మీ. దూరం లోనూ ఉంది. క్యాన్‌బెర్రా నగర వాసిని కెన్బరన్ అంటారు. క్యాన్‌బెర్రా రాజధాని నగరమైనా గవర్నర్ జనరల్, ప్రధాన మంత్రితో సహా చాలా ఫెడరల్ ప్రభుత్వ మంత్రిత్వ శాఖలకు వివిధ రాష్ట్ర రాజధాని నగరాలలో రెండవ కార్యాలయాలు ఉన్నాయి.


title: క్యాన్‌బెర్రా

text: 1908వ సంవత్సరంలో ఆస్ట్రేలియాలో పెద్ద నగరాలైన సిడ్నీ, మెల్బోర్న్ నగరాలలో ఏ నగరం రాజధానిగా ఉండాలనే వివాదం ఏర్పడినప్పుడు మద్యేమార్గంగా క్యాన్‌బెర్రాా నగరాన్ని రాజధానిగా నిర్ణయించారు. ఒక ప్రణాళిక బధ్దమైన నగరం ఏ రాష్ట్ర పరిధిలోనూ లేకుండా (అమెరికా సంయుక్త రాష్ట్రాలలో వాషింగ్టన్ నగరం వలె, బ్రెజిల్ లో బ్రెసిల్లా నగరం వలె) ఆస్ట్రేలియాలో ఉండడం అసాధారణం. అంతర్జాతీయ స్ధాయిలో నగర నిర్మాణానికి నమూనాలకు నిర్వహించిన పోటీలలో అమెరికా ఆర్కిటెక్ట్ వాల్టర్ బర్లీ గ్రఫినండ్, మారియన్ మహ్నీ గ్రిఫిన్ రూపొందించిన బ్లూప్రింట్ ఎన్నికైంది. నగర నిర్మాణం 1913 లో ప్రారంభమైంది. గ్రిఫిన్ రూపకల్పన వృత్తాలు, త్రిభుజాలు, చతుర్భుజాలు, షడ్భుజులు వంటి భౌగోళిక రూపాలతో నిండి ఉంది.


title: క్యాన్‌బెర్రా

text: ఈ నగర నమూనా పై ఉద్యాన నగర ఉద్యమం ప్రభావం ఉంది. సహజ వనాలు, కృతిమ జలాశాయాలు, అధిక వృక్షజాలం నగరానికి సరికొత్త శోభను చేకూర్చాయి. రెండవ ప్రపంచ యుధ్ధం, బృహద్ సంక్షోభం నగర నిర్మాణానికి ఆటంకమయ్యాయి. రెండవ ప్రపంచ యుద్ధం పిమ్మట ఈ నగరం బాగా అభివృధ్ది చెందే నగరంగా రూపొందింది. ఇందుకు అప్పటి ప్రధాన మంత్రి సర్ రాబర్ట్ మెంజీస్ కృషి, పట్టుదల ప్రధాన కారణాలు. జాతీయ రాజధాని అభివృధ్ది కమిషన్ విస్తృత అధికారాలతో ఏర్పాటైంది. ఆస్ట్రేలియాా రాజధాని ప్రాంతం స్వయం ప్రతిపత్తి కలిగినప్పటికీ, జాతీయ రాజధాని అధారిటి ద్వారా కామన్వెల్త్ ప్రభుత్వ ప్రభావం కొంత ఉంది.


title: క్యాన్‌బెర్రా

text:
రాజధాని నగర కారణంగా పార్లమెంట్ భవనంతో పాటు రాజప్రతినిధి గవర్నర్ జనరల్ నివాసం, ఉన్నత న్యాయ స్ధానం, వివిధ ప్రభుత్వ శాఖలు, అనుబంధ సంస్ధలు ఇక్కడ కొలువయ్యాయి. ఆస్ట్రేలియాన్ యుధ్ధ స్మారకం, ఆస్ట్రేలియాా జాతీయ విశ్వవిద్యాలయం, రాయల్ ఆస్ట్రేలియాన్ ముద్రణశాల వంటి జాతీయ స్ధాయిలో ప్రాముఖ్యత కలిగిన సాంఘీక, సాంస్కృతిక సంస్ధలు ఇచ్చట నెలకొని ఉన్నాయి. ఆస్ట్రేలియాా మిలటరీకి నియమితులైన వారు డంట్రూన్ లో గల రాయల్ మిలటరీ కళాశాలలో శిక్షణ పొందుతారు. ఆస్ట్రేలియాా రక్షణ శాఖ ఎకాడమీ కూడా ఇక్కడ ఉంది.
ఆస్ట్రేలియాా రాజధాని ప్రాంతం ఏ రాష్ట్ర పరిధిలోనూ లేకుండా స్వతంత్ర ప్రతిపత్తి కలిగి ఉండి ఇతర రాష్ట్రాల వలె ప్రత్యేక శాసన సభ కలిగి ఉండండ వలన కామన్వెల్త్ పార్లమెంట్ లో ఓటు వేసే అవకాశం కలిగి ఉంది. దీని వలన ఏ రాష్ట్రానికి కామన్వెల్త్ లో అయోగ్యమైన ప్రయోజనం సిద్ధించదు. క్యాన్‌బెర్రా నగరంలో అత్యధికంగా ప్రభుత్వోద్యోగులు ఉండడం వలన కామన్ వెల్త్ ప్రభుత్వం స్ధూల జాతీయోత్పత్తికి అధిక శాతం సమకూరుస్తోంది. నగరంలో అత్యధిక ఉద్యోగులు ప్రభుత్వోద్యోగులు కానప్పటికి ప్రభుత్వమే అత్యధిక ఉద్యోగాలను కల్పిస్తోంది. జాతీయ సగటుతో పోలిస్తే నిరుద్యోగ శాతం తక్కువ. ఆదాయం అధికం, విద్యావంతులు అధికం. యువజనాభా అధికం. క్రయ విక్రయాల పై ఆంక్షల వలన స్ధిరాస్తుల ధరలు అధికం.


title: క్యాన్‌బెర్రా

text: క్యాన్‌బెర్రా పేరు ఐరోపా వలస దారులు రాకపూర్వం అప్పటి స్థానిక తెగలు మాట్లాడే భాషలలో ఒకటైన నున్వాల్ భాష లో, కలిసే ప్రదేశం అనే అర్ధం వచ్చే కాంబెర లేదా కేంబర్రి అనే పదాలనుండి ఉద్భవించిందనే వాదన ఉంది. ఐతే, ఈ వాదనకు బలం చేకూర్చే ఆధారాలేమి లేవు. మరో వాదన - క్యాన్‌బెర్రా లేదా నన్బ్ర అనగా స్త్రీ వక్షం అని పరస్పరం ఎదురెదురుగా ఉన్న నల్ల పర్వతాన్ని (బ్లాక్ మౌంటెన్), ఈజ్లీ పర్వతాన్ని ఆ విధంగా స్థానికులు పిలుస్తారని చాలా మంది స్థానిక విశ్లేషకులతో పాటు నున్వాల్ పెద్దగా పేర్కొన డాన్ బెల్ అభిప్రాయం. 1830 వ సంవత్సరంలో మేజర్ మౌంట్ ఈజ్లీ, నల్లపర్వతం (బ్లాక్ మౌంటెన్) మధ్య మిచెల్ సలివాన్ నదీ ప్రహహాన్నినన్బెర్రగా పేర్కన్నారు. కాలక్రమంలో అది క్యాన్‌బెర్రాగా మారింది. పిదప వచ్చిన ఐరోపా వలస దారులు క్యాన్‌బెర్రా పేరును సుస్ధిర పరిచారు. 1837 ఈ జిల్లా సర్వే పటాలలో ఈ ప్రాంతాన్ని క్యాన్‌బెర్రాీ మైదానంగా పేర్కొన్నారు. 1860 లో క్వీన్ భయాన్ పత్రికాధిపతి జాన్ గేల్ మౌంట్ ఈజ్లీ, నల్లపర్వతం (బ్లాక్ మౌంటెన్) మధ్య మిచెల్ సలివాన్ నదీ ప్రహహాన్నిపేర్కొంటూ నన్బ్ర లేదా నన్బెర్ర పదానికి స్త్రీ వక్షోజాల మధ్య లోయగా అభివర్ణించారు. ఆర్. హెచ్. కెంబెజి 1919వ సంవత్సరంలో రచించిన న్యూ సౌత్ వేల్స్ సహజ వృక్ష సంపద అధ్యాయం 10 ఫెడరల్ రాజధాని ప్రాంతం (Notes on the Native Flora of New South Wales, Part X, the Federal Capital Territory ) అనే పుస్తకంలో “ఈ ప్రాంత తొలి వలసదారుడుగా భావించబడ్డ జాన్ ముర్రే 1823 వ సంవత్సరంలో ఈ ప్రాంతాన్ని క్యాన్‌బెర్రాీగా స్ధానికులు పిలిస్తారని దాని అర్ధం తెలియదన్నట్లు” పేర్కొన్నారు. 1920వ సంవత్సరంలో ఈ జిల్లాలో అధిక కాలంగా నివసించే వారు క్యాన్‌బెర్రా పేరు ఈ ప్రాంతంలో అధికంగా లభ్యమయ్యే ఆస్ట్రేలియాన్ క్రేన్బర్రీ అనే మొక్క నుండి వచ్చిందని ఆ మొక్కను స్థానికులు క్యాన్‌బెర్రా అని పిలిచేవారని పేర్కొన్నారు.


title: క్యాన్‌బెర్రా

text:
ఐరోపా వాసుల వలసల ముందు క్యాన్‌బెర్రా ప్రాంతంలో స్ధానిక తెగల వారు నివాస ముండే వారు. నార్మన్ టిండ్లే అనే నృ శాస్త్రజ్ఞుని (ఆంత్రపాలజిస్ట్) ప్రకారంనున్వల్ తెగ వారు ఇచ్చట నివాసముండే వారు. ఆస్ట్రేలియా రాజధాని గెరికో తెగ వారు, వల్గుల్ తెగ వారు దక్షిణ ప్రాంతంలో, తూర్పు ప్రాంతంలో వాన్డ్రేయన్ తెగ వారు, గన్డన్గర తెగ వారు ఉత్తర ప్రాంతంలో విరడ్జూరి తెగవారు పశ్చిమ (నైఋతి) ప్రాంతంలో ఉండే వారు. పురావాస్తు శాస్తజ్ఞుల ప్రకారం ఇక్కడ స్ధిరపడిన వారిలో రాతితో వివిధ పనులు చేసేవారు, క్వారిలో పనిచేసే వారు, సమాధులలో పనిచేసే వారు, వలస వాదుల వద్ద పనిచేసే వారు, రాతి గృహాలలో నివసించే వారు, రాతిపై చిత్రించేవారు, రాతిని చెక్కేవారు ఉండే వారు. ఇక్కడ లభ్యమైన కళాఖండాలను బట్టి మానవ సంబంధ కార్యకలాపాలు దాదాపు ఇరవై వేల సంవత్సరాల నుండి జరుగుతున్నాయి.
ఐరోపా నుండి వలసలు క్యాన్‌బెర్రా ప్రాంతంలో 1820 లో ప్రారంభమైంది. 1820 నుండి 1824 వరకు నాలుగు అన్వేషణా బృందాలు చేరాయి. 1823 లో వలస దారులు స్థిరనివాసం ఏర్పర్చుకోసాగారు. జౌసా జాన్ ముర్రే ఆస్ట్రేలియాా రాజధాని ప్రాంతంలో అతని బృందం నివాసాలను నిర్మించ సాగారు. 1826 సంవత్సరం డిసెంబరు 16న ఈ ప్రాంతాన్ని క్యాన్‌బెర్రాిగా ఉదహరిస్తూ ఇక్కడి స్ధలాన్ని కోనడానికి దరఖాస్తు చేసుకున్నాడు. 1827 ఏప్రిల్ 30న క్యాన్‌బెర్రాీలో వెయ్యి ఎకరాలు (405 హెక్టార్లు) అతనికి స్వాధీన పరస్తూ లేఖ జారీ అయింది.
19వ శతాబ్దంలో క్రమంగా ఐరోపా వలస దారుల సంఖ్య క్యాన్‌బెర్రా ప్రాంతంలో పెరగసాగింది. వారిలో డుంట్రూన్ లో కేంప్ బెల్ కుటుంబం ఒకటిరిగ్. వారి నివాసం ప్రస్తుతం రాయల్ మిలిటరీ కాలేజి భోజన శాల. కేంప్ బెల్ కుటుంబం తమ పొలాలలో పనిచేసే రైతులు వీటన్గెర ప్రాంతంలో స్ధిరపడ్డారు. తొలి వలస దారులలో ముర్రే, గిబ్స్ కుటుంబాలు ఉన్నాయి. 1830 నుండి 1881 వరకు వారి ఆధీనంలో ఉన్న యర్రలుమ్ల సంస్ధానం ఇప్పుడు ఆస్ట్రేలియా గవర్నర్ జనరల్ నివాసం.
ప్రస్తుతం ఉన్న పురాతన కట్టడాలలో అతి పురాతనమైనది నగర పరిసరమైన రియడ్ లో సైంట్ జాన్ బాప్టిస్ట్ ఆంగ్లికన్ చర్చి. ఇది 1845 లో నిర్మితమైనది. సైంట్ జాన్ చర్చి ప్రాంగంణంలో శ్మశానంలో ఈ జిల్లాలో తొలి వలస వాదుల సమాధులు ఉన్నాయి. ఐరోపా నుంచి వలసలు పెరగడంతో ఇచ్చట స్ధానికుల జనాభా క్రమంగా తరగి పోయింది. వారు మశూచి, తట్టు వ్యాధులబారి పడి మరణించడం ఒక కారణం.


title: క్యాన్‌బెర్రా

text:
న్యూసౌత్ వేల్స్ లో పల్లె ప్రాంతంగా ఉన్న జిల్లా రాజధానిగా రూపాంతరం చెందడానికి తొలి అడుగు 19 వ శతాబ్దంలో పడింది. సిడ్ని, మెల్బోర్న్ నగరాలలో ఏ నగరం రాజధాని నగరంగా రూపొందించాలనే వివాదం ఏర్పడింది. రాజీగా న్యూ సౌత్ వేల్స్ రాజధాని అయిన కనీసం 160 కి.మీ. (100 మైళ్ల) దూరంలో రాజధానిని రూపొందించడానికి, మెల్బోర్న్ నగరంలో తాత్కాలిక పరిపాలనా కేంద్రాన్ని (రాజధానిగా పేర్కొన లేదు) ఏర్పాటు చేయడానికి ఒప్పందం జరిగింది. జాన్ గేల్ అనే పత్రికాధిపతి డల్గెటీ లేదా క్యాన్‌బెర్రాలో ఏది రాజధాని కావాలనే ప్రశ్న లేవనెత్తి క్యాన్‌బెర్రాను రాజధానిగా చేయాలని వాదన ముందుకు తెచ్చాడు. అన్ని విధాల ఛార్లెస్ స్క్రివెనర్ చేసిన సర్వే ఫలితంగా 1908వ సంవత్సరంలో క్యాన్‌బెర్రా రాజధానిగా చేయాలనే నిర్ణయం దాదాపుగా ఖరారైంది. న్యూ సౌత్ వేల్స్ ప్రభుత్వం సమాఖ్య రాజధాని ప్రాంతం (Federal Capital Territoryగా పిలవబడేది) నుండి సమాఖ్య ప్రభుత్వం (Federal Government)గా మారింది.
ఆంతరంగిక వ్యవహారాల శాఖ 1911 ఏప్రిల్ 30వ తేదిన అంతర్జాతీయ నగర నమూనాల పోటీ నిర్వహించింది. ఈ పోటీకి ఆఖరు తేది 1912 జనవరి 31. నాటి ఆంతరంగిక వ్యవహారాల మంత్రి కింగ్ ఒమెల్లి తుది నిర్ణయాధికారం తనకే ఉండాలని నిపుణలతో నిర్మాణాన్ని వ్యతిరేకించడంతో పట్టుబడడంతో, బ్రిటన్ కు చెందిన రాయల్ ఇన్సిట్యూట్ ఆఫ్ ఆర్కిటెక్ట్స్, ఇన్సిట్యూట్ ఆఫ్ సివిల్ ఇంజనీర్స్ వాటి అనుబంధ సంస్ధలు ఈ పోటీని బహిష్కరించాయి. మెత్తం మీద 137 ఎంట్రీలు పోటీకి నిలిచాయి. ఒమెల్లి తనకు సహాయంగా ఉండడానికి త్రిసభ్య కమీటిని నియమించాడు. ఏకాభిప్రాయం కుదరలేదు. 1911 మే 24 వ తేదిన ఒమెల్లి అధికుల అభిప్రాయానికి తలవొగ్గి, అమెరికా సంయుక్త రాష్ట్రలలో చికాగో నగరానికి చెందిన వాల్టర్ బర్లీ గ్రిఫిన్, మారిన్ మహ్ని గ్రిఫిన్ రూపకల్పనకు ఉత్తమ మైనదిగా, ఫిన్లాండ్ కు చెందిన ఈర్ సెరినెన్ రూపకల్పన ద్వితీయ స్ధానంలో, బ్రెజిల్ లో జన్మించి ఫ్రాన్స్ లో పేరిస్ నగరంలో నివాసి ఆల్ప్రెడ్ అచీ రూపకల్పనను తృతీయ స్ధానంలో నిలిపారు. ఒమెల్లి గ్రిఫిన్ రూపకల్పనను అమలు చేయడానికి ఆరుగురు సభ్యులతో బోర్డును నియమించాడు. 1912 నవంబరు 25 వ తేదిన బోర్డు గ్రిఫిన్ రూపకల్పనను యధాతధంగా కాక మూడవ స్ధానం నిలిచిన, నాల్గవ స్ధానంలో నిలిచిన రూపకల్పనలను కూర్చి సంయుక్త రూపకల్పనను సిఫార్సు చేసింది. పార్లమెట్ బోర్డు సిఫార్సులను బలపరచడంతో 1913 జనవరి 10వ తేదిన ఒమెల్లి లాంఛనప్రాయ ఆమోద ముద్ర వేసాడు. 1913 సంవత్సరంలో గ్రిఫిన్ ఫెడరల్ రాజధాని రూపకల్పన నిర్మాణ సంచాలకులుగా నియమితులైనారు. 1913 లో రాజధాని నగర నిర్మాణం ప్రారంభమైనది. 1913 ఫిబ్రవరి 23న కింగ్ఒమెల్లి రాజధాని నగర నిర్మాణానికి పునాది వేసారు.
కెవ్బర్ర నగరం 814.2 చ.కి.మీ. (314.4 చ.మైళ్లు) విస్తరించి ఉంది. బ్రిందబెల్ల పర్వత శ్రేణులలో ఆస్ట్రేలియాా తూర్పు తీరానికి దాదాపు 150 కి.మీ. (93 మైళ్ల) దూరంలో ఈ నగరం ఉంది. ఈ నగరం 580 మీటర్లు (1900 అడుగులు) ఎ.హెచ్.డి. ఎత్తులో ఉంది. 880 మీ. (2,193 మీ) ఎత్తులో ఉన్న మౌంట్ మజుర అతి ఎత్తైన ప్రాంతం. ఇతర పర్వత సాణులు మౌంట్ టేలర్ 855 మీ (2,805 అడుగులు), మౌంట్ ఈజ్లీ 843 మీ. (2,766 అడుగులు), మౌంట్ ముగ్గముగ్గ 812 మీ. (2,664 అడుగులు), నల్ల పర్వతం ( బ్లాక్ మౌంటెన్ ) 812 మీ (2,664 ఆ.)


title: క్యాన్‌బెర్రా

text: క్యాన్‌బెర్రా ప్రాంతంలో యూకలిప్టస్ వృక్ష జాతికి చెందిన సహజ వనం. ఇది స్ధానిక అవసరాలకు ఇంధనంగా ఉపయోగ పడేది. 1960 దశకం తొలి సంవత్సరాలలో యూకలిప్టస్ అంతరించే ప్రమాదం ఏర్పడింది. ఆటవిక ప్రాంతాన్ని అభివృధ్ది చేసే చర్యలు 1915 లో ప్రారంభమయ్యాయి. ఇందులో భాగంగా స్ట్రామ్లో అమెరికా సంయుక్త రాష్టాలలో లభించే పైనస్ రాడియట వంటి వృక్ష జాతులను పర్వత సాణులపై పెంచడం జరిగింది. నాటి నుంచి మొక్కలను విస్తారంగా నాటి అటవీ ప్రాంతాన్ని పెంపొందించడం జరిగింది. త ద్వారా కాటర్ కాచ్ మెంట్ లో నీటి నిల్వలు పెరిగాయి.


title: క్యాన్‌బెర్రా

text:
జిన్నిండెర్ర, మొలోంగ్లో, లైమ్ స్టోన్ మైదాన ప్రాంతాలలో క్యాన్‌బెర్రా నగర పరిసరాలు విస్తరించుకొన్నాయి. మొలోంగ్లో నది మొలోంగ్లో మైదానం గుండా ప్రవహిస్తుంది. జాతీయ రాజధాని సరూప చిహ్నమైన బర్లీ గిరిఫిన్ సరస్సు ఏర్పర్చడానికి మొలోంగ్లో నదిపై ఆనకట్ట నిర్మించారు. అటుపిమ్మట ఈ నది ఉత్తర ముర్రెంబిడ్జీ ద్వారా పశ్చిమ క్యాన్‌బెర్రా గుండా పశ్చిమంగా ప్రవహించి న్యూ సౌత్ వేల్స రాష్ట్రంలో యాస్ పట్టణం చేరుతుంది. క్వీన్ బెయన్ నది ఆస్ట్రేలియాన్ రాజధాని ప్రాంతంలో గల ఓక్స ఎస్టేట్ వద్ద మొలోంగ్లో
నదిలో కలుస్తుంది.


title: క్యాన్‌బెర్రా

text: జరబొంబెర్ర, యర్రలుమ్ల వంటి ఎన్నో వాగులు మొలోంగ్లో నదిలో కలుస్తాయి. ఈ వాగుల్లో గిన్నిండెర్ర, టుగ్గెరానాంగ్ వాగులపై ఆనకట్టలు కట్టి గిన్నిండెర్ర, టుగ్గెరానాంగ్ సరస్సులు ఏర్పరిచారు. ఇటీవల దాకా మొలోంగ్లో నదికి తీవ్రస్దాయిలో వరదలు వచ్చేవి. బర్లీ గ్రిఫిన్ సరస్సు నిర్మాణం వరకూ ఈ నది వరద ప్రమాదకరంగా ఉండేది.


title: క్యాన్‌బెర్రా

text: కొప్పెన్ జిజర వర్గీకరణ ప్రకారం క్యాన్‌బెర్రా వాతావరణం ఓసియనిక్ వాతావరణం. జనవరి నెలలో ఉష్ణోగ్రత అధికం. సగటు అత్యున్నత ఉష్ణోగ్రత 28° సెంటీగ్రేడ్ (82 °ఫారెన్ హీట్). జూలైలో ఉష్ణోగ్రత స్పల్పం. సగటు కనీస ఉష్ణోగ్రత 11 ° సెంటీగ్రేడ్ (52 ° ఫారెన్ హీట్). గడ్డ మంచు శీతాకాలపు నెలలో సర్వ సాధారణం. కేంద్రీయ వాణిజ్య జిల్లా (central business district) లో హిమపాతం అసాధారణం. కానీ పరిసరాలలో శీతకాల నెలల్లో హిమపాతం సర్వసాధారణం. కేంద్రీయ వాణిజ్య జిల్లా నుండి మంచుతో కప్పబడిన పర్వతాలను చూడవచ్చు. 1968 వ సంవత్సరం ఫిబ్రవరి 1 వ తేదిన నమోదైన అత్యధిక ఉష్ణోగ్రత 42.2 ° సెంటీగ్రేడ్ (108.0 °F ఫారెన్ హీట్). 2011 వ సంవత్సరం వెచ్చటి శీతాకాలం. ఈ సంవత్సరంలో ఉష్ణోగ్రత సగటున సాధారణ ఉష్ణోగ్రత కంటే 2 ° సెంటీగ్రేడ్ (4 °ఫారెన్ హీట్) ఎక్కువ. 1971 జూలై 11న కనిష్ఠ ఉష్ణోగ్రత −10.0 ° సెంటీగ్రేడ్ (14.0 °F ఫారెన్ హీట్) నమోదయింది. స్వల్ప హిమపాతం సంవత్సరానికి ఒకటి రెండు సార్లు పరిపాటి. కానీ అది పూర్తిగా వ్యాపించదు. స్వల్ప కాలంలోనే అది ముగుస్తుంది. పశ్చిమాన గల బ్రిందబెల్ల కొద్ది పాటి వర్షపాతాన్ని కలగ చేసి క్యాన్‌బెర్రా రక్షణగా నిలుస్తున్నాయి. సంవత్సరంలో 100 రోజులు తేటగా ఉంటాయి. ఆస్ట్రేలియాలో ఎడిలైట్, హాబర్ట్ నగరాల తర్వాత అత్యల్ప వర్షపాతం నమోదయ్యే నగరం క్యాన్‌బెర్రా. వర్షపాతం తక్కువైనా, ఏడాది పొడుగునా సమంగా పరచుకుంటుంది. వసంత ఋతువు చివరి రోజుల్లో వర్షాలు విస్తారంగా కురుస్తాయి. వేసవి, పర్వతాల ప్రభావం వలన అక్టోబరు, ఏప్రిల్ నెల మధ్యకాలంలో ఉరుములతో కూడిన భారీ వర్షాలు కురుస్తాయి. ఈ ప్రాంతంలో వాయువు అధికంగా ఉండదు. ఆగస్టు నుండి నవంబరు వరకు గాలులు విపరీతంగా వీస్తాయు. సమీప సముద్ర తీరాలలోని నగరాలకంటే క్యాన్‌బెర్రా నగరంలో తేమ తక్కువ.


title: క్యాన్‌బెర్రా

text: ప్రతి సంవత్సరం వసంత కాలం (స్పింగ్ సీజన్) లో కామన్వెల్త్ ఉద్యానవనంలో పుష్ప వేడుక (ఫ్లోరియడ్) నిర్వహిస్తారు. ఈ వేడుకలో వివిధ పుష్పాలను ఆకర్షణీయంగా అమర్చుతారు. ఈ సంవత్సరం సెప్టంబర్ 16 నుండి 15 అక్టోబరు వరకూ ఈ వేడుక సాగుతుంది. ఉత్సవ నిర్వాహకులు పర్యావరణ రక్షణ, విస్తృత్తంగా హరితాన్ని పెంపొందించడానికి, జల పరి రక్షణకు అవగాహన కలిగించడం పై దృష్టిని కేంద్రీకరిస్తారు. అంతే కాక ఇది ధూమపాన రహిత ప్రాంతం.


title: క్యాన్‌బెర్రా

text:
2005 సంవత్సరంలో ప్రతి క్యాన్‌బెర్రా పౌరుడు సగటున 13.7 టన్నుల హరిత గృహ వాయువును ఉత్పాదన చేయాల్సి ఉంది. 2012 సంవత్సరంలో హరిత గృహవాయువుల లక్ష్యాలను నిర్దేశించింది. విషవాయువుల వెగజిమ్మే శాతాన్ని తగ్గిస్తూ లక్ష్యాలను నిర్దేశిస్తూ చట్టాన్ని రూపొందించింది. ఈ చట్టం ప్రకారం విషవాయువుల వెగజిమ్మే శాతాన్ని1990 ప్రమాణాలకంటే 2020 కి 40 శాతం తగ్గాలి, 2050 కి 80 శాతం తగ్గాలి, 2060 నాటికి పూర్తిగా తగ్గాలి. ఆస్ట్రేలియాా రాజధాని ప్రాంతంలో వాడకమయ్యే విద్యుత్తులో 2013 నాటికి 90 శాతం, 2020 నాటికి 100 శాతం పునరుద్ధణీయ విద్యుతుత్పాదన మార్గాలద్వారా జరగాలని భారీ లక్ష్యాలను నిర్దేదింశింది.
ప్రపంచంలోనే వ్యర్ధరహిత నగర మనే భావన కలిగిన ఏకైక నగరం క్యాన్‌బెర్రా. 2012 నాటికి క్యాన్‌బెర్రా నగరం వ్యర్ధరహిత నగరంగా ఉండాలనే భారీ లక్ష్యం 1996 లో నిర్దేశించింది. 2010 నాటికి వర్యరహిత సమాజ లక్ష్య సాధన ఈ వ్యూహ లక్ష్యం. 2010 నాటికి భూపూరణ చేరే వ్యర్ధాల పరిమాణం బాగా తగ్గినప్పటికీ, వర్ధరహిత నగరమనే ప్రభుత్వ లక్ష్యం సాధనకు మరింత సమయం పడుతుంది. లక్ష్యాన్ని తదనుగుణంగా సవరించాలి.
పాలధిన్ పాలిమర్ తో తయారైన 35 µm కంటే పలుచని ప్లాస్టిక్ సంచీలను ఆస్ట్రేలియా రాజధాని ప్రాంత ప్రభుత్వం 2011లో నిషేధించింది. ఈ నిషేధం క్యాన్‌బెర్రా నగర అధిక పర్యావరణ రక్షణకు చేసింది. ఆస్ట్రేలియా రాజధాని ప్రాంతంలో ఉత్పత్తి అయ్య వ్యర్ధంలో 75 శాతం తిరిగి వినియోగ చక్రంలో చోటుచేసుకుంటాయి. సగటు గృహ వ్యర్ధం మిగిలిన ఆస్ట్రేలియాా సగటు కంటే అధికం. గృహ వ్యర్ధంపై ప్రభుత్వానికి సగటున $641 ఖర్చు అవుతున్నాయి.


title: క్యాన్‌బెర్రా

text:
ఆస్ట్రేలియా రాజధాని నగరం కావడం వలన రాజకీయ ప్రాధాన్యత కలిగిన సమాచారాన్ని దేశ విదేశాలకు చేర వేయవలసిన కారణంగా ఆస్ట్రేలియాా బ్రాడ్ కాస్టింగ్ కార్పొరేషన్, వాణిజ్య టెలివిజన్ సంస్థలు, వివిధ పత్రికల ఇచ్చట స్థానికంగా తమతమ కార్యాస్థానాలను ఏర్పరచుకున్నాయి. వివిధ వార్తాసంస్థల విలేఖరులు ప్రెస్ గేలరీకి ప్రాతినిధ్యం వహిస్తూ పార్లమెంట్ వార్తలను నివేదిస్తారు. బార్టన్ లో జాతీయ ప్రెస్ క్లబ్ అను నిత్యం ప్రముఖ రాజకీయవేత్త లేదా ప్రముఖుల భాషణలను, పిమ్మట ప్రశ్నోత్తరాల కార్యక్రమాన్ని ప్రసారం చేస్తుంది.
1926లో స్ధాపిత క్యాన్‌బెర్రా టైమ్స స్ధానిక దిన పత్రిక. సిటీ న్యూస్, క్యాన్‌బెర్రా వీక్లీ వంటి వార పత్రికలు బి.ఎం.ఎ మాగ్జైన్ వంటి వినోద కార్యక్రమాల సూచికలు ఉన్నాయి. బి.ఎం.ఎ మాగ్జైన్ 1992 లో తొలిసారిగా ప్రచురితమైంది.


title: క్యాన్‌బెర్రా

text: వివిధ ఎఫ్.ఎం, ఎ.ఎం ప్రసార నిలయాలు క్యాన్‌బెర్రాలో ఉన్నాయి. కేపిటల్ రేడియో నెట్వర్క్ (2 సిఎ 2 సిసి) ఆస్ట్రియో ఎ.ఆర్.ఎన్. (104.7 106.3) ప్రధాన వాణిజ్య నిర్వాహకులు. చాలా సామూహిక నిర్వహణ కేంద్రాలు కూడా ఉన్నాయి. డిఎబి డిజిటల్ రేడియో కూడా ప్రస్తుతం నిర్వహణలో ఉంది. వివిధ ఎఫ్.ఎం, ఎ.ఎం ప్రసారాలకు ఇది ఉపకరిస్తుంది.


title: క్యాన్‌బెర్రా

text:
ఎబిసి క్యాన్‌బెర్రా, ఎస్ బి ఎస్ న్యూ సౌత్ వేల్స్, విన్ టెలివిజన్, దక్షిణ న్యూ సౌత్ వేల్స్ – ఏసిటి, నెట్ వర్క్ టెన్ ఎఫిలియేట్, ప్రైమ్ 7 దక్షిణ న్యూ సౌత్ వేల్స్ – ఏసిటి (సిబిఎన్) – సెవెన్ నెట్వర్క్ ఎఫిలియేట్, సదరన్ క్రాస్ నైన్ దక్షిణ న్యూ సౌత్ వేల్స్ – ఏసిటి (సిటిసి) – నైన్ నెట్వర్క్ ఎఫిలియేట్ ఈ ఐదు క్యాన్‌బెర్రాలో టి.వి. కార్యక్రమాలను ఉచితంగా ప్రసారం చేస్తాయి. ఇవి ఒక ప్రధాన ఛానల్, వివిధ మల్టి ఛానల్స్ కలిగి ఉన్నాయి.
1989 వరకూ ఎబిసి, ఎస్ బి ఎస్ సిటిసి (కేపిటల్ టెలివిజన్ సంస్ధలు) టివి కార్యక్రమాలను నిర్వహిస్తూ ఉండేవి. 1989వ సంవత్సరంలో ప్రభుత్వ ప్రాంతీయ ఏకీకరణ కార్యక్రమంలో భాగంగా ఇవి సదరన్ క్రాస్ నైన్, ప్రైంటెలివిజన్ (ప్రైం 7) విన్ టెలివిజన్గా మారాయి.
ఫాక్స్టెల్ సంస్థ ఉపగ్రహంతో, టెలికమ్యూనికేషన్స్ కంపెనీ కేబుల్ సాయంతో చెల్లింపు పధ్ధతి పై కార్యక్రమాలను ప్రసారం చేస్తాయి.


title: క్యాన్‌బెర్రా

text:
క్యాన్‌బెర్రా నగరంలో రెండు ప్రభుత్వ ఆసపత్రలు ఉన్నాయి. గరన్ లో గల 600 పడకల క్యాన్‌బెర్రా హాస్పిటల్ (గతంలో వోడన్ వాలీ హాస్పిటల్). రెండవది బ్రూస్ లో గర 174 పడకల కల్వరి ప్రజ హాస్పిటల్. రెండు ఆస్పత్రులు బోధనా సంస్ధలు. డేకిన్ లో గల కల్వరి జాన్ జేమ్స్ అతి పెద్ద ప్రైవేట్ హాస్పిటల్. బ్రూస్ లో కల్వరి ప్రైవేట్ హాస్పిటల్, గరన్ లో హెల్త్ స్కోప్స్ నేషనల్ కేపిటల్ ప్రైవేట్ హాస్పిటల్ ప్రజల ఆరోగ్యాన్ని సంరక్షిస్తాయి.
బర్లీ గ్రిఫిన్ సరస్సు పై ఏక్టాన్ పెనిన్స్లా పై గల రాయల్ క్యాన్‌బెర్రా హాస్పిటల్ ను 1991 లో మూసి వేసారు. 1991లో వివాదస్పదమైన ప్రాణంతకమైన స్ఫోటనంలో హాస్పిటల్ భవనాన్ని ఆస్ట్రేలియా జాతీయ ప్రదర్శన శాల నిర్మాణానికి కూల్చివేసారు. నగరంలో 10 వృధ్దాశ్రమాలు ఉన్నాయి. క్యాన్‌బెర్రాలో ఆసుపత్రులు దక్షిణ న్యూ సౌత్ వేల్స్ లోని అత్యవసర కేసులకు చికిత్సను అందచేస్తాయి. ఎసిటి అత్యవసర సేవల అధారిటీ నాలుగు సంస్ధలలో ఎసిటి అంబులెన్స్ సర్వీసెస్ ఒకటి. ఆస్ట్రేలియా రాజధాని ప్రాంతంలో, దక్షిణ న్యూ సౌత్ వేల్స్ లో వివిధ ఆసుపత్రల మధ్య ప్రత్యేకంగా అనారోగ్య శిశువలకు నెట్స్ సంస్థ రవాణా సేవలను అందిస్తుంది.


title: క్యాన్‌బెర్రా

text:
క్యాన్‌బెర్రాలో రహదారులు నిపాస స్థలాలను కలుపుతూ అభివృధ్ది చెందని ప్రాంతాలు లేదా అడవుల మధ్య నుండి సాగి పోతూ ఉంటాయి. దానితో జన సమర్ధత కనిపించదు. పైగా రహదారులను విస్తత పరిచే సమయంలో టన్నెల్ నిర్మాణాలు, అభివృధ్ది చెందిన నిపాస ప్రాంతాలను సేకరించవలసిన అగత్యం ఉండదు. మిగిలిన రాష్ట్ర రాజధాని నగరాలలో పోలిస్తే క్యాన్‌బెర్రాలో హరిత క్షేతాలు ఎక్కువ.
క్యాన్‌బెర్రా జిల్లాలు ఉద్యాన రహదారులతో కలుస్తాయి. ఇరువైపులా సాగే రహదారులు తక్కువ. గరిష్ఠ వేగం గంటకు 100 కి.మి. లేదా 62 మైళ్లు. ఉదాహరణ టుగ్గెర్నాగ్ ఉద్యన రహదారి. ఇది క్యాన్‌బెర్రా వాణిజ్య జిల్లాను టుగెర్నాగ్ వెస్టాన్ క్రీక్ ను తప్పిస్తుంది. చాలా జిల్లాలలో అనేక ఉప నగరాల చుట్టూ రహదారులు రక్త నాళాల వలే ఉంటాయి. కానీ వాటికి స్థానిక నిపాస ప్రాంతాలతో కలవవు. వాటితో ఆయా నివాస ప్రాంతాలకు సంబంధించని వాహనాలు నివాసాల ద్వారా సాగవు. రహదారి భద్రతకోసం కార్నెల్ ప్రభుత్వం ప్రపధమంగా ట్రాఫిక్ కెమెరాలను అమర్చింది. వీటి ద్వారా ఫైన్ల రూపంలో దాదాపు 11 మిలియన్ డాలర్ల ఆదాయం చేకూరుతుంది.యాక్షన్ ప్రభుత్వం నిర్వహించే ప్రజా రవణా సంస్ధ. నగరమంతా ప్రజా రవణా సౌకర్యం ఉంది. ట్రాన్స్ బోర్డర్ ఎక్స్ ప్రెస్, క్యూసిటీ రవణా క్యాన్‌బెర్రాకు, న్యూ సౌత్ వేల్స్ లోని సమీప ప్రాంతాలకు రవణా సేవలు అంద చేస్తోంది. 2011 జనాభా లెఖ్ఖల ప్రకారం 6.7శాతం ప్రజా రవణా సౌకర్యాలను వినియోగించుకుంటున్నారు. 6.5 శాతం కాలినడక లేదా సైకిళ్లపై కార్యాలయాలకు చేరుకుంటారు.
2007 వ సంవత్సరం వరకూ కేపిటల్ గ్రూప్ కు టేక్సీ సర్వీస్ కు గుత్తాధి పత్యం. 2007 లో కేబెక్స్ర్పెస్ సంస్థ ప్రవేశించింది. స్థానికంగా ఈ రెండు సంస్థలు టేక్సీ సర్వీసులు అంద చేస్తాయి. అక్టోబరు 2015 వ సంవత్సరంలో పంచుకునే (షేరింగ్) పధ్దతితో పాటు, యూబర్ టాక్సీలకుచట్టబధ్దత కల్పించింది. రవణా వ్యవస్థ పై చట్టం చేసే మొదటి అధికారం ఆస్ట్రేలియా రాజధాని ప్రాంత ప్రభుత్వానిదే.
ఫెడరల్ హైవే (జాతీయ రహది 23) ద్వారా క్యాన్‌బెర్రాకు సిడ్నీ మూడు గంటల ప్రయాణం. ఈ రహదారి గౌల్బర్న్ దగ్గర హ్యూమ్ హైవే (జాతీయరహదారి 31) ని కలుస్తుంది. బార్టన్ హైవే (జాతీయ రహదారి 25) ద్వారా మెల్బోర్న్ ఏడు గంటల ప్రయాణం. ఇది యాస్స్ దగ్గర హ్యూమ్ హైవే ను కలుస్తుంది. ఇక్కడ నుండి స్నోయి పర్వతాలు, కస్కియస్కో జాతీయ పార్క్ మెనరో హైవే (జాతీయరహదారి 23) రెండు గంటల ప్రయాణం. కింగ్స్ హైవే పై ప్రసిధ్ది గాంచిన న్యూ సౌత్ వేల్స్ సాగర తీరంలో బేట్మన్స్ బే రెండుగంటల ప్రయాణం.
క్యాన్‌బెర్రాలో ఉత్సాహంగా పయనించే వారి సంఖ్యఎక్కువ. 2011వ సంవత్సరం జనాభా లెఖ్కల ప్రకారం 7.1 శాతం నడక లేదా సైక్లింగ్ పై ప్రయాణం చేసారు. క్యాన్‌బెర్రా వాసులు రోజుకు 26 నిమిషాలు నడుస్తారు. క్యాన్‌బెర్రా టైమ్స్ మార్చి 2014 లో ప్రచురించిన వార్త ప్రకారం వారానికి నాలుగు సైక్లింగ్ చేసే వారిలో ప్రమాదాలకు గురి అవుతున్నారు. 87వేల మంది సైక్లిస్ట్లు నగరంలో ఉన్నట్లుగా కూడా పేర్కొంది. ఆస్ట్రేలియాా దేశంలో క్యాన్‌బెర్రాలో సైక్లిస్ట్లు అధికంగా ఉన్నారు. సైకిల్ ప్రమాదాలు కూడా దేశ సగటు కంటే రెట్టింపు.


title: క్యాన్‌బెర్రా

text:
న్యూసౌత్ వేల్స్ ట్రైన్ లింక్ క్యాన్‌బెర్రా, సిడ్నీ నగరాలను కలుపుతుంది. క్యాన్‌బెర్రా రైల్వే స్టేషన్ దక్షిణ ఉపనగరమైన కింగ్ స్టన్ లో ఉంది. 1920 -1922 సంవత్సరాలలో రైల్వే లైన్ మొలొంగ్లొ నది దాటి సిటీ సెంటర్ దాకా ఉండేది. వరదల కారణంగా ఆ లైన్ ను మూసి పేసారు. తిరిగి ప్రారంభించ లేదు. యాస్స్ వరకు రైల్వే లైన్ నిర్మాణ యోచన మధ్యలోనే ఆగింది. 1923 లో యర్రలుమ్ల బ్రిక్ వర్క్స్ నుండి తాత్కాలిక పార్లమెంట్ వరకూ గేజ్ మార్పు చేసి దానిని సివిక్ వరకూ పొడిగించారు. 1927 లో దానిని మూసి వేసారు.
మెల్బోర్న్ వరకూ రైల్వే సర్సీసులను న్యూ సౌత్ వేల్స్ ట్రైన్ లింక్ బస్ సర్వీస్ నడుస్తోంది.
మెల్బోర్న్, క్యాన్‌బెర్రా, సిడ్నీ నగరాల మధ్య హై స్పీడ్ రైల్వే సర్వీస్ నడపాలనే వివిధ ప్రతిపాదనలు ఆర్థికంగా ఉపకరించదనే భావనతో అమలు చేయలేదు. నగరంలో స్పీడ్ రైల్ ప్రతిపాదన అమలు కాలేదు. రెండవ దశ రైల్వే లైన్ ప్రతిపాదన 2013 ఏప్రిల్ 11న ప్రచురితమైంది. క్యాన్‌బెర్రా నుండి జెర్విస్ బేకు రైల్వే లైన్ ప్రణాళిక ఆచరణ లోకి రాలేదు.


title: క్యాన్‌బెర్రా

text:
క్యాన్‌బెర్రా విమానాశ్రయం నుండి సిడ్ని, మెల్బోర్న్, బ్రిస్బేన్, ఎడిలైడ్, గోల్డ్ కోస్ట్, పెర్త్ వంటి దేశీయ నగరాల మధ్య విమాన సేవలు ఉన్నాయి. అంతే కాక, డుబ్బో, న్యూ సౌత్ వేల్స్ లో న్యూ కేస్టల్ వంటి పట్టణాలకు విమాన సర్వీసులు ఉన్నాయి. 2003వ సంవత్సరం వరకూ విమానాశ్రయం ఫైర్ బేర్న్ లో రాయల్ ఆస్ట్రేలియాా ఐర్ ఫోర్స్ (ఆర్.ఎ.ఎ.ఎఫ్) వారి రన్ వే ఉపయోగించుకునేది. 2003వ సంవత్సరం నుండి ఐర్ ఫోర్స్ వ్యవహారాలు నిలిచి పోవడంతో విమానాశ్రయం మొత్తం పౌర విమానాశ్రయం ఆధీనంలో ఉంది.
సింగపూర్, వెల్లింగ్టన్ నగరాలకు వారానికి 4 సార్లు వాణిజ్య అంతర్జాతీయ విమాన సర్వీసులను నడుపుతున్నారు. 2013 నుండి క్యాన్‌బెర్రా విమానాశ్రయాన్ని ఆస్ట్రేలియా ప్రభుత్వ మౌలిక సదుపాయాల ప్రాంతాభివృధ్ధి శాఖ పరిమిత అంతర్జాతీయ విమానాశ్రయంగా నిర్ధారించింది.


title: క్యాన్‌బెర్రా

text:
ప్రభుత్వ ఆధీనంలో నడిచే ఎసిటిఇఢబ్ల్యు క్యాన్‌బెర్రా నగర మంచినీటి సరఫరా, మురుగుపారుదలను నిర్వహిస్తుంది. ఎసిటిఇఢబ్ల్యు, ఎజిఎల్ సంస్థలుఉమ్మడిగా ఎసిటిఇఢబ్ల్యు-ఎజిఎల్ సంస్ధగా ఏర్పడి క్యాన్‌బెర్రా వాసులకు నీరు, సహజవాయువు, విద్యుత్తు, టెలికమ్యూనికేషన్ల వంటి ప్రజోపకార సేవలను అనుబంధ సంస్థ ట్రాన్సాక్ట సంస్ధ ద్వారా అందచేస్తాయి.
కాటర్ నదిపై నిర్మించిన కోరిన్, బెన్డోర, కాటర్ ఆనకట్టలు క్వీన్బయాన్ నదిపై నిర్మించిన గుగాంగ్ ఆనకట్ట మంచినీటి జలాసయాలు. గుగాంగ్ ఆనకట్ట న్యూసౌత్ వేల్స రాష్ట్రంలో ఉన్నప్పటికీ, దాని నిర్వహణ ఆస్ట్రేలియా రాజధాని ప్రాంత ప్రభుత్వానిదే. ఫిష్విక్, మొలొంగ్లొ నది దిగువ కల మురుగు నీటి పారిశుధ్య కేంద్రాలు ఎసిటిఇడబ్యు సంస్ధ యాజమాన్యంలో ఉన్నాయి.


title: క్యాన్‌బెర్రా

text:
క్యాన్‌బెర్రా నగరానికి విద్యుచ్ఛక్తి ప్రధానంగా హోల్ట, ఫిష్విక్ లో సబ్ స్టేషన్ల ద్వారా జాతీయ పవర్ గ్రిడ్ ద్వారా లభిస్తుంది. 1913 లో నిర్మితమైన మొలొంగ్లొ నది దగ్గర నిర్మితమై థర్మల్ పవర్ ప్లాంట్ ద్వారా మొదట్లో విద్యుత్ సరఫరా అవుతుంది. కాని దానిని 1957 లో మూసివేసారు. 2014 సెప్టెంబరు 3న రాయ్లా వద్ద 20 మెగావాట్ల సౌరకాంతి విద్యుత్ క్షేత్రాన్ని ప్రారంభించారు. ఆస్ట్రేలియాలో ఇది అతి పెద్ద సౌరకాంతి విద్యుత్ క్షేత్రం. 2.3 మెగవాట్ల మౌంట్ మజుర సౌర విద్యుత్ క్షేత్రాన్ని మజురలో 2016 అక్టోబరు 6న ప్రారంభమైంది.హ్యూం లోని ముగ్గ లేన్ వద్ద 13 మెగవాట్ల సౌర విద్యుత్కేంద్రం, విలియంస్డేల్ వద్ద 11 మెగావాట్ల సౌర విద్యుత్కేంద్రం నిర్మాణంలో ఉన్నాయి. విలియంస్డేల్ సౌర విద్యుత్కేంద్రాన్ని ఉరిర్ర దగ్గర నిర్మితం కావవసి ఉంది. కాని స్థానికులు వ్యతిరేకించారు. పునరుద్ధణీయ మార్గాలద్వారా మౌంట్ స్ట్రోమ్లో వద్ద ప్రధాన నీటి కాలువ నుండి జలవిద్యుత్తు బెల్కొనెన్, ముగ్గ లేన్ వద్ద వ్యర్ధ పదార్ధల నుండి విద్యుతుత్పాదన జరుగుతోంది.
పవానాధిరత విద్యుతుత్పాదనా కేంద్రాలు ప్రస్తుతం లేవు. న్యూసౌత్ వేల్సు సమీపంలో అనేక పవానాధిరత విద్యుతుత్పాదనా కేంద్రాలు నిర్మాణంలో ఉన్నాయి. వాటిలో 140.7 మెగావాట్ల కేపిటల్ విండ్ ఫార్మొకటి. 2020 నాటికి ఆస్ట్రేలియా రాజధాని ప్రాంతంలో కావలసిన విద్యుత్ లో 90 శాతం పునరుద్ధణీయ విద్యుతుత్పాదన మార్గాలద్వారా జరగాలని 2013 లో ఆస్ట్రేలియా రాజధాని ప్రాంత ప్రభుత్వం ప్రకటించింది.దీనితో లక్ష్యం 210 మెగావాట్ల నుండి 550 మెగావాట్లకు పెరుగుతుంది. 2017 లో పారంభం కానున్న విక్టోరియా, దక్షిణ ఆస్ట్రేలియాా పవనాధారితి విద్యుతుత్పాదాన కేంద్రాలు 200 మెగావాట్ల విద్యుత్ ఉత్పత్తి చేస్తాయని 2015 ఫిబ్రవరిలో ప్రభుత్వం ప్రకటించింది. ఆస్ట్రేలియా రాజధాని ప్రాంతాలలోనూ, పరిసర ప్రాంతాలలోని వాణిజ్య సముదాయాలు, గృహ సంబంధ వ్యర్దాల నుండి 23 మెగావాట్ల విద్యుత్ ను 2020 నాటికి ఉత్పత్తి చేస్తామని ప్రభుత్వం 2014 లో ప్రకటించింది.
2014-15 గణాంకల ప్రకారం 90 శాతం ఆస్ట్రేలియా రాజధాని ప్రాంత వాసులకు ఇంటర్నెట్ సదుపాయం ఇంటి వద్ద లభ్యమవుతోంది. ఇది ఆస్ట్రేలియాాలో అత్యధిక శాతం.


title: క్యాన్‌బెర్రా

text: స్ధానిక జట్లతో పాటు జాతీయ, అంతర్జాతీయ పోటీలలో పాల్గొనే వివిధ సమాఖ్యలు క్యాన్‌బెర్రా నగరంలో ఉన్నాయి. క్యాన్‌బెర్రా రైడర్స్ జట్టు రగ్బీ లీగ్ కు, బ్రంబీ జట్టు రగ్బీయూనియన్ కు ప్రఖ్యాతి. రెండు జట్లు వారి లీగ్ మ్యాచ్ లలో ఛాంపియన్లు. క్యాన్‌బెర్రా నగరంలో అతి పెద్దదైన క్యాన్‌బెర్రా స్టేడియంలో వారు వారి వారి ప్రావణ్యాన్ని ప్రదర్శిస్తూ ఉంటారు. ఈ స్టేడియం 2000 సంవత్సరంలో సమ్మర్ ఒలింపిక్స్ కు, 2003 రగ్బీ ప్రపంచ కప్పుకు వేదిక. క్యాన్‌బెర్రా వికింగ్స్ జాతీయ రగ్బీ ఛాంపియన్ షిప్ కు నగరానికి ప్రాతినిధ్యం వహించి 2015 సీజన్లో ద్వితీయ స్థానంలో నిలిచింది.


title: క్యాన్‌బెర్రా

text:
నగరానికి విజయాలు సాధించే బాస్కెట్ బాల్ జట్టు ఉంది. క్యాన్‌బెర్రా కేపిటల్స్ పదకొండు సార్లు నిర్వహించిన జాతీయ మహిళా బాస్కెట్ బాల్ టైటిల్స్ లో ఏడు సార్లు విజయ కేతనాన్ని ఎగుర వేసింది.
క్యాన్‌బెర్రా యునైటెడ్ ఫుట్ బాల్ క్లబ్ జాతీయ మహిళా సంఘం ఫుట్ బాల్ లీగ్ డబ్ల్యు లీగ్ లో నగరానికి ప్రాతినిధ్యం వహిస్తుంది. 2011-12 సీజన్ లో ఛాంపియన్గా నిలిచింది.


title: క్యాన్‌బెర్రా

text:
నెట్ బాల్, ఫీల్డ్ హాకీ, ఐస్ హాకీ, క్రికెట్, బేస్ బాల్ మొదలైన ఆటలలో జాతీయ పోటీలలో నగరానికి ప్రాతినిధ్యం వహించే జట్లు ఉన్నాయి.
మనుక ఓవెల్ మరొక పెద్ద ఔట్ డోర్ క్రీడా మైదానం. ఇక్కడ క్రికెట్, ఆస్ట్రేలియాన్ రూల్స్ ఫుట్ బాల్ ఆడతారు.
జూలై 2006 వరకు మనుక ఓవెల్ మైదానంలో మొల్బోర్న్ కు చెందిన ఎ.ఎఫ్.ఎల్. జట్టు కంగ్ర్సూ మనుక ఓవల్ లో ఆడేది. క్వీన్స్లాండ్ లో కర్రరను వారు ప్రత్యమ్నాయ మైదానం చేసుకోవడంతో 2007 లో మెల్బోర్న్, వెస్ట్రన్ బుల్ డాగ్స్ జట్లు మనుక ఓవల్ లో సిడ్నీ స్వాన్స్ ను ఢీకొన్నాయి. బరస్సి అంతర్జాతీయ ఆస్ట్రేలియాన్ ఫుట్ బాల్ యూత్ టోర్నమెంట్ కు కూడా క్యాన్‌బెర్రా నగరం వేదిక. ప్రతి సంవత్సరం మనుక ఓవల్లో ప్రధానమంత్రి 11 క్రికెట్ మాచ్ జరుగుతుంది. క్యాన్‌బెర్రా మారథాన్, క్యాన్‌బెర్రా నగర హాప్ ఐరన్ మన్ ట్రియాథ్లాన్ ప్రతి సంవత్సరం నిర్వహింపబడే ఇతర క్రీడా వేడుకలు.
ఆస్ట్రేలియాన్ క్రీడా సంస్ధ (AIS) క్యాన్‌బెర్రా ఉపనగరమైన బ్రూస్ లో ఉంది. ఇది జూనియర్, సీనియర్ ఎథెలెట్స్ కు విద్యా, శిక్షణ సంస్థ. సిడ్నిలో జరిగిన సమ్మర్ ఒలింపిక్స్ 200 లో ఆస్ట్రేలియాాకు చెందిన పతక విజేతలలో చాలా మంది ఈ సంస్థ పట్ట భద్రులే.


title: క్యాన్‌బెర్రా

text:
క్యాన్‌బెర్రా నగరంలో చాలా క్రీడా మైదానాలు, గోల్ఫ్ కోర్సులు, స్కేట్ పార్కులు, స్విమ్మింగ్ పూల్స్ ఉన్నాయి. నేషనల్ స్పోర్ట్స్ క్లబ్ లిన్హెం, క్యాన్‌బెర్రా మహిళా టెన్నిస్ క్లాసిక్ లలో టెన్నిస్ క్లబ్ లు ఉన్నాయి. నగరమంతా సైక్లింగ్ పాత్ లు క్రీడలకు, వినోదానికి విస్తరించి ఉన్నాయి. ప్రకృతి సిధ్దమైన పార్క్ లలో నడక తోవలు, గుఱ్ఱపు స్వారి, పర్వతాలపై సైకిల్ ట్రైల్స్ ఉన్నాయి. సైలింగ్, రోయింగ్, డ్రాగన్ బోటింగ్, వాటర్ స్కైలింగ్ వంటి జల సంబంధమైన క్రీడలకు క్యాన్‌బెర్రా సరస్సులలో వీలు ఉంది. క్యాన్‌బెర్రా ర్యాలి ప్రతి సంవత్సరం నిర్వహబడే మోటార్ క్రీడ. డ్రాగ్ రేసింగ్ నిర్మాణానికి ప్రణాళిక రూపొందిస్తున్నారు.
2000-2002 మధ్య క్యాన్‌బెర్రా వి8 సూపర్ కార్స్ కోసం క్యాన్‌బెర్రా 400ను పార్లమెంట్ త్రిభుజి వద్ద తాత్కాలికంగా నిర్మించిన క్యాన్‌బెర్రా సర్క్యూట్ లో నిర్వహించారు.


title: రసాయన సమీకరణాలు

text: రసాయన సమీకరణం అనునది రసాయన చర్యను సంకేతాల రూపంలో చూపించే విధానం. ఇందులో సంకేతాలు మరియు ఫార్ములాలు ఉపయోగించి వ్రాస్తారు. ఒక రసాయన చర్యలో చర్యలో పాల్గొనిన పదార్థాలను "క్రియా జనకాలు" అంటారు. చర్య జరిగిన తదుపరి ఏర్పడిన పదార్థాలను "క్రియా జన్యాలు" అంటారు. రసాయన సమీకరణంలో క్రియా జనకాలను ఎడమవైపు, క్రియాజన్యాలను కుడివైపు వ్రాసారు. రసాయన సమీకరణంలో పదార్థాలను సంకేతాల రూపంలో లేదా ఫార్ములాల రూపంలో రాస్తారు. వాటి ముండు అవి పాల్గొన్న అణువుల సంఖ్యలను చేర్చుతారు. మొట్టమొదటి రసాయన సమీకరణాన్ని జీన్ బెగూన్ 1615లో ఉపయోగించాడు.


title: రసాయన సమీకరణాలు

text: రసాయన సమీకరణంలో క్రియాజనకాల మరియు క్రియాజన్యాల రసాయన ఫార్ములాలు ఉంటాయి. వీటిని ఒక బాణం గుర్తుతో వేరుచేస్తారు. ఈ బాణం గుర్తును (formula_1) "యీల్డ్స్" లేదా గివ్స్ రైజ్ టు" అని చదువుతారు. క్రియాజనకాలు లేదా క్రియాజన్యాలు ఎక్కువగా ఉంటే వాటి మధ్య సంకలన గుర్తు (+) ను ఉంచుతారు.


title: రసాయన సమీకరణాలు

text:
ఉదాహరణకు హైడ్రోక్లోరికామ్లం (ఉదహకరికామ్లం) సోడియం లోహంతో చర్య జరిపినపుడు సమీకరణాన్ని క్రిందివిధంగా సూచిస్తారు:
ఈ సమీకరణాన్ని "టు HCl ప్లస్ టు Na యీల్డ్స్ టు NaCl ప్లస్ Hటు" అని చదువుతారు. సంక్లిష్ట రసాయన పదార్థాలు కలిగిన రసాయన సమీకరణాలలో అక్షరాలను చదవడం మరియు వాటి పాదాంకాలను (sub script) చదువుతూ రసాయన సమీకరణాలను IUPAC నామీకరణ విధానంలో చదువుతారు. IUPAC నామీకరణ విధానంలో పై సమీకరణాన్ని "హైడ్రోక్లోరిక్ ఆసిడ్ ప్లస్ సోడియం యీల్డ్స్ సోడియం క్లోరైడ్ అండ్ హైడ్రోజన్ గ్యాస్" అని చదువుతారు.


title: రసాయన సమీకరణాలు

text: ఈ సమీకరణం సోడియం మరియు హైడ్రోక్లోరికామం చర్య చరిపి NaCl మరియు H ఏర్పడతాయని తెలియజేస్తుంది. అదే విధంగా రెండు సోడియం అణువులు రెండు హైడ్రోక్లోరికామ్లపు అణువులతో చర్య జరిపి రెండు సోడియం క్లోరైడ్ అణువులను మరియు ఒక ద్విపరమాణుక హైడ్రోజన్ వాయువును వెలువరుస్తాయని కూడా తెలియజేస్తుంది.


title: రసాయన సమీకరణాలు

text: ఈ చర్యలో "ద్రవ్య నిత్యత్వ నియమం" మరియు "స్థిర అనుపాత నియమం" లకు అనుగుణంగా ఫార్ములాల ముందు పుర్ణాంకాలను చేర్చుతారు. ఈవిధానాన్ని సమీకరణాలను తుల్యం చేయు విధానంలో తెలుసుకోవచ్చు.


title: రసాయన సమీకరణాలు

text:
వివిధ రసాయన చర్యలను వేరుచేయుతకు ఈ క్రింది సంకేతాలను వాడుతారు. ఈ రసాయన చర్యల రకాన్ని గుర్తించేందుకు:
రసాయన సమీకరణంలో ప్రతీ రసాయన పదార్థం నకు పాదాంకాలుగా వాటి భౌతిక స్థితిని బ్రాకెట్లలో రాస్తారు. పదార్థం ఘన స్థితిలో ఉంటే (ఘ) అని, ద్రవ స్థితిలో ఉంటే (ద్ర) అనీ, వాయు స్థితిలో ఉంటే (వా) అనీ మరియు జల ద్రావణ మైతే (జ.ద్రా) అని వ్రాస్తారు.


title: రసాయన సమీకరణాలు

text: ఒకవేళ రసాయన సమీకరణం శక్తిని గ్రహిస్తే ఆ అంశాలను బాణం గుర్తుపై భాగంలో వ్రాస్తారు. రసాయన చర్యలో ఉష్ణం గ్రహించబడితే బాణం గుర్తుపై గ్రీకు అక్షరం డెల్టా (formula_6) ను ఉంచుతారు. కాంతి రసాయన సమీకరణం అయితే formula_7ను బ్రాకెట్ పై ఉంచుతారు.


title: రసాయన సమీకరణాలు

text:
ద్రవ్య నిత్యత్వ నియమం ప్రకారం రసాయన చర్యలో క్రియాజనకాల ద్రవ్యరాశుల మొత్తం క్రియాజన్యాల ద్రవ్యరాశుల మొత్తానికి సమానంగ ఉంటుంది. రసాయన చర్యలో ప్రతీ మూలకం క్రియాజనకాలలో మరియు క్రియాజన్యాలలోఒకే ద్రవ్యరాశి కలిగి ఉంటుంది. రసాయన చర్యలో ఆవేశం కూడా నిత్యత్యం చెందుతుంది. అందువలన తుల్య సమీకరణంలో ఒకే ఆవేశం రెండువైపుల ఉంటుంది.
ఒక రసాయన సమీకరణాన్ని తుల్యం చేసినపుడు ప్రతీ రసాయన ఫార్ములాకు ముందు సంఖ్యను మార్చుతూ రెండు వైపుల పరమాణువుల సంఖ్య సమానంగా ఉండేటట్లు చూసుకోవాలి. సాధారణ సమీకరణమును యత్న దోష పద్ధతి (trial and error method) ద్వారా తుల్యం చేస్తారు. రేఖీయ సమీకరణాల ద్వారా కూడా తుల్యం చేయవచ్చు.
తుల్యసమీకరణాలలోని గుణకాలు అతి చిన్న పూర్ణాంకాలలో ఉండేటట్లు చూసుకోవాలి. ఏ విధమైన గుణకం లేనిచో అది ఒకటి అవుతుంది.
ఈ విధనంలో అతి సంక్లిష్ట రసాయన ఫార్ములాకు ముందు 1 గుణకంగా ఉంచి, రసాయన సమీకరణములో రెండువైపులా పరమాణువులూ ఒకే సంఖ్యలో వచ్చునట్లు యితర ఫార్ములాలు ముందు గుణకాలను చేర్చాలి. ఒకవేళ గుణకాలు భిన్నాలు వస్తే, ఆ గుణకాలను అతి చిన్న సంఖ్యతో గుణించి పూర్ణాంకాలుగా మారునట్లు చేయాలి.
ఉదాహరణకు, పై చిత్రంలో మీథేన్ మండించినపుడు జరిగే రసాయన చర్య యివ్వబడింది. దీనిలో మీథేన్ CH గుణకంగా 1 ఉమాలి. అపుడు:
తరువాత హైడ్రోజన్ విషయానికొస్తే ఎడమవైపు నాలుగు పరమాణువులు, కుడివైపు రెండు పరమాణువులు ఉన్నాయి. వీటిని తుల్యం చేయడానికి క్రియాజన్యాలలో ఉన్న నీటి అణువు (HO) ముందు గుణకంగా 2 ఉంచాలి. అపుడు సమీకరణం:
ఇపుడు క్రియాజనకాలలో హైడ్రోజన్ పరమాణువులు నాలుగు, క్రియాజనకాలలో హైడ్రోజన్ పరమాణువులు 4 తో తుల్యం అయినవి. తరువాత ఆక్సిజన్ పరమాణువుల విషయానికొస్తే క్రియాజనకాలలో రెండు పరమాణువులు, క్రియాజన్యాలలో నాలుగు పరమాణువులు ఉన్నాయి. అపుడు ఎడమవైపు ఆక్సిజన్ అణువు (O ) ముందు 2 ఉంచినట్లైతే సమీకరణం క్రింది విధంగా వస్తుంది.
ఇపుడు క్రియాజనకాలలో నాలుగు ఆక్సిజన్ పరమాణువులు, క్రియాజన్యాలలో నాలుగు ఆక్సిజన్ పరమాణువులు వచ్చినవి. తుల్యం అయినవి. మొత్తం మీద క్రియాజనకాలలోని అన్ని పరమాణువులు, క్రియాజన్యాలలోని పరమాణువులతో తుల్యం అయినవి. CH మరియు CO ల ముందు గుణకాలు 1 అని గమనించవలెను.


title: పరాగ్వే

text:
పరాగ్వే అధికారికంగా " రిపబ్లిక్ ఆఫ్ పరాగ్వే " అంటారు.ఇది మద్య దక్షిణ అమెరికాలోని ఒక భూబంధిత దేశం. దేశ దక్షిణ మరియు నైరుతీ సరిహద్దులో అర్జెంటీనా, తూర్పు మరియు ఈశాన్య సరిహద్దులో బ్రెజిల్ మరియు వాయవ్య సరిహద్దులో బొలీవియా దేశాలు ఉన్నాయి. పరాగ్వే దేశం పరాగ్వే నదికి ఇరువైపులా విస్తరించి ఉంది.దేశం మద్య ఉత్తర మరియు దక్షిణాలుగా పరాగ్వే నది ప్రవహిస్తుంది. దక్షిణ అమెరికా మద్యలో ఉన్న పరాగ్వే " కొరజాన్ డీ సుడామెరికా " (దక్షిణ అమెరికా హృదయం) అని అభివర్ణించబడుతుంది. ఆఫ్రో - యురేషియాకు వెలుపల ఉన్న రెండు భూబంధిత దేశాలలో పరాగ్వే ఒకటి (రెండ దేశం బొలీవియా) అలాగే అతి చిన్నదేశంగా ప్రత్యేకత కలిగి ఉంది.
అమెరికా ఖండాలలో ఉన్న భూబంధితదేశం కూడా ఇది ఒక్కటే.


title: పరాగ్వే

text:
16 వ శతాబ్దంలో స్పానిష్ సామ్రాజ్యం ఈ భూభాగాన్ని స్వాధీనం చేసుకొనేందుకు కనీసం ఒక సహస్రాబ్దికి పూర్వం నుండి పరాగ్వేలో స్థానికజాతులకు చెందిన గ్వారని ప్రజలు నివసించారు. స్పానిష్ సెటిలర్లు మరియు సొసైటీ అఫ్ జీసస్ మిషన్లు ఈ ప్రాంతానికి క్రిస్టియానిటీ మరియు స్పానిష్ సంస్కృతిని పరిచయం చేశారు. పరాగ్వే కొన్ని పట్టణకేంద్రాలు మరియు సెటిలర్లతో స్పానిష్ సామ్రాజ్యం కాలనీగా ఉంది. 1811 లో స్పెయిన్ నుంచి స్వాతంత్ర్యం పొందిన పరాగ్వేలో నిరంకుశ పాలకుల పాలనలో
ఐసోలేషనిస్ట్ మరియు ప్రొటెస్టెరిస్ట్ విధానాలు అమలు చేశారు.అతి భయంకరమైన పరాగ్వేయన్ యుద్ధం (1864-1870) తరువాత పరాగ్వే జనసంఖ్యలో 60%-70% ప్రజలను మరియు 1,40,000 చ.కి.మీ భూభాగాన్ని (దేశంలో నాలుగవ భాగం) యుద్ధం మరియు అంటువ్యాధుల కారణంగా పోగొట్టుకుంది.యుద్ధంలో పరాగ్వే భూభాగాలను అర్జెంటీనా మరియు బ్రెజిల్ దేశాలు స్వాధీనం చేసుకున్నాయి.


title: పరాగ్వే

text:
20 వ శతాబ్దంలో పరాగ్వేలో వారసత్వ ప్రభుత్వాల పాలన కొనసాగింది.1954 నుండి 1989 వరకు అల్ఫ్రెడో స్ట్రోస్నేర్ నాయకత్వంలో సైనిక నియంతృత్వ పాలన కొనసాగింది. ఇది దక్షిణ అమెరికాలో దీర్ఘకాలం కొనసాగిన సైనిక పాలనగా ప్రత్యేకత సంతరించుకుంది.ఒక సంవత్సరం తర్వాత, పరాగ్వే అర్జెంటీనా, బ్రెజిల్ మరియు ఉరుగ్వే లలో చేరి " మెర్కోసూర్ " పేరుతో ప్రాంతీయ ఆర్థిక సహకార సంస్థను స్థాపించింది.
పరాగ్వే జనసంఖ సుమారు ఒక మిలియన్ ఉంటుంది. వీరిలో చాలామంది దేశంలోని ఆగ్నేయ ప్రాంతంలో కేంద్రీకృతమై ఉన్నారు.పరాగ్వే జనాభాలో దాదాపు మూడింట ఒక వంతు ప్రజలు రాజధాని మరియు అతిపెద్ద నగరం అసున్సియోన్ నగర మెట్రోపాలిటన్ ప్రాంతంలో నివసిస్తున్నారు. పలు లాటిన్ అమెరికన్ దేశాలకు విరుద్ధంగా పరాగ్వే దేశీయభాష మరియు సంస్కృతి గురని దేశంలో అత్యంత ప్రభావవంతంగా ఉన్నాయి. పరాగ్వేలో నిర్వహించిన జనాభా గణనలన్నింటిలో మేస్టిజోలు ప్రధాన నివాసితులుగా ఉన్నారు.శతాబ్ధాల కాలం వివిధజాతుల సహజీవనం కారణంగా జాతయంతర వివాహలు మెస్టిజోల సంఖ్య అధికరించడానికి ప్రధానకారణంగా ఉంది. స్పానిష్ భాషతో పాటుగా గ్యురానీ భాష కూడా అధికారిక భాషగా గుర్తింపు పొందింది. ఇవి కాక మరొక రెండు భాషలను దేశమంతటా మాట్లాడుతుంటారు.
దేశంలో ప్రవహిస్తున్న పెరుగ్వే నది పేరు దేశానికి వచ్చింది. "పరాగ్వే" అర్ధం గురించి విభిన్నమైన అభిప్రాయాలు ఉన్నాయి. అయితే పలు కథనాలు ఒకదానిని పోలి మరొకటి ఉంటుంది. కథనాలు అన్ని గురుని భాష ( పరాగ్వన్ గువాని) ఉంటాయి. "పారాగ్వా" ('పారా' అంటే 'సముద్రం', మరియు 'శ్వాస'అని అర్ధం) '-మరియు ('గ్వా ') అంటే నీరు, నది అని అర్ధం) "సముద్రం నుండి వచ్చే నీరు" అని అర్ధం కావచ్చు. ఇది మొదటి అర్థం అని చాలామంది నమ్ముతారు అయినప్పటికీ రెండో అర్ధం భాషాపరమైనదని భావించబడుతుంది.


title: పరాగ్వే

text: " ఫ్రియర్ అంటోనియో రూయిజ్ డి మోంటోయా " (1585-1652) థసారస్ ఆఫ్ గ్వారని భాషలో వ్రాసిన " టెస్రో డి లా లెంగువా గరని" (1639) పరాగ్వా (ఈక కిరీటం) అని మరియు " వై " అంటే "కిరీటాల్లోని నది" లేదా " ఈకల కిరీటాలు ధరించిన పురుషులు నివసించే నది మరియు కిరీటాలతో అలంకరించబడిన నది" అని అర్ధం అని వివరించాడు.


title: పరాగ్వే

text: స్పానిష్ అధికారి మరియు శాస్త్రవేత్త ఫెలిక్స్ డి అజర (1746-1821) రెండు నిర్వచనాలను సూచించాడు: పయాగువా ప్రజలు (పజగువా య, "పయాగుస్ నది") నివాసిత ప్రాంతం కనుక పరాగ్వే అయిందన్నది ఒకటి. గ్రేట్ కాసిక్యూ నదీతీరంలో నివసించిన అమెరికన్ స్థానిక ప్రజలు ఈ ప్రాంతానికి " పరాగ్వా లేక పరాగుయాజొ అని నామకరణం చేసారన్నది మరొకటి.


title: పరాగ్వే

text: మొదట గ్వారనిలో పరాగ్వే పదం "పరాగ్వే"గా పిలువబడిన ఈ దేశం స్పానిష్ భాషలో అదే విధంగా ఉచ్ఛరించబడుతుంది, పరాగ్వే పదం కేవలం నది మరియు రాజధాని నగరం అసున్‌షన్‌కు కూడా వర్తిస్తుంది.


title: పరాగ్వే

text:
పరాగ్వేలో స్థానికప్రజలు వేల సంవత్సరాల నుండి నివసిస్తూ ఉండేవారు. కొలంబియన్-పూర్వం పరాగ్వే ప్రాంతంలో మహావీరులుగా పేరుపొందిన సంచారజాతులకు చెందిన సెమీ - నోమాడిక్ తెగకు చెందిన ప్రజలు నివసించారు.ఈ స్థానికతెగలకు చెందిన ప్రజలు ఐదు విభిన్న భాషా కుటుంబాలకు చెందినవిగా భావిస్తున్నారు.
భాషలు వారిలో ప్రధానవిభాగాల స్థావరాలు ఏర్పడడానికి కారణంగా ఉన్నాయి. విభిన్న భాషా మాట్లాడే సమూహాలు సాధారణంగా వనరులు మరియు భూభాగాలపై పోటీ పడతాయి. వారు భాషాశాఖల కారణంగా విభిన్న భాషలను మాట్లాడుతూ మరిన్ని తెగలుగా విడిపోయారు. ప్రస్తుతం ఈప్రాంతంలో 17 వేర్వేరు ఎథ్నోలింగ్జిస్టిక్స్ తెగలు మిగిలి ఉన్నాయి.


title: పరాగ్వే

text:
1516లో మొదటిసారిగా స్పానిష్ అంవేషకులు ఈప్రాంతానికి చేరుకున్నారు. స్పానిష్ అంవేషకుడు " జుయాన్ డీ సలాజర్ డీ ఎస్పినొసా " 1537 ఆగస్టు 15న " అసంషన్ " అనే సెటిల్మెంటు స్థాపించాడు.చివరికి ఈనగరం " స్పానిష్ కాలనియల్ ప్రొవింస్ ఆఫ్ పరాగ్వే "కి కేంద్రంగా అభివృద్ధి చెందింది.స్వయంప్రతిపత్తి కలిగిన క్రిస్టియన్ ఇండియన్ దేశం రూపొందించే ప్రయత్నంలో
18వ శతాబ్దంలో దక్షిణ అమెరికాలోని ఈ భాగాన్ని " సొసైటీ అఫ్ జీసస్ (జేస్యూట్) మిషన్లు " మరియు సెటిల్మెంట్లు చేపట్టాయి. వారు స్వాధీనం చేసుకున్న భూభాగంలో ప్రస్తుత ఉరుగ్వే, అర్జెంటీనా మరియు బ్రెజిల్ భూభాగాలు ఉన్నాయి. వారు స్పానిష్ బృందాల్లో గురాని కలిపేందుకు, వారిని క్రైస్తవులుగా మార్చడానికి మరియు స్పానిష్ వలసదారుల బానిసలు కాకుండా కాపాడడానికి " జేస్యూట్ తగ్గింపు "ను అభివృద్ధిచేసారు.


title: పరాగ్వే

text: పరాగ్వేలోని కాథలిక్కులను స్థానికప్రజలు ప్రభావితంచేసారు. సింక్రటిక్ మతం స్థానిక అంశాలని కలుపుకుంది. 1767 లో స్పానిష్ క్రౌన్ జెస్యూట్లను బహిష్కరించే వరకు దాదాపు 150 సంవత్సరాలు తూర్పు పరాగ్వేలో "రిడక్షంస్" వృద్ధిచెందాయి. రెండు 18 వ శతాబ్దపు " జెసూట్ మిషంస్ ఆఫ్ లా శాంటిసిమ ట్రినిడాడ్ డీ పరన అండ్ ఫెస్యూ డీ తవరగ్యూ " అవశేషాలు ప్రపంచవారసత్వ సంపదగా గుర్తించబడ్డాయి.


title: పరాగ్వే

text: 1811 మే 14న పరాగ్వే ప్రాంతీయ స్పానిష్ పాలనను త్రోసివేసింది.1814 నుండి ఆరంభమైన పరాగ్వే మొదటి నియంత " జోస్ గాస్పర్ రోడ్రిక్వెజ్ " పాలన ఆయన 1840లో మరణించే వరకు కొనసాగింది. ఈమద్య కాలంలో పరాగ్వేతో వెలుపలి సంబంధాల ప్రభావం చాలా స్వల్పంగా మాత్రమే ఉన్నాయి. ఆయన ఫ్రెంచి సిద్ధాంతవాది " జీన్ - జాక్యూస్ రౌసెయూ " సోషల్ కాంట్రాస్ట్ ఆధారిత ఉటోపియన్ సంఘం రూపొందించడానికి ప్రయత్నించాడు.రోడ్రిక్వెజ్ డీ ఫ్రాంసికా స్థాపించిన కొత్త చట్టలు కాథలిక్ చర్చి అధికారం తగ్గించబడింది.అప్పుడు కాథలిజం దేశీయమతంగా ఉండి మంత్రిమండలికి నాయకత్వాధికారం కలిగి ఉండడమేకాక మెస్టిజో సంఘం రూపొందించడానికి కాలనియల్ పౌరుల మద్య వివాహాలను నిషేధించి నల్లజాతీయులను, ములాటోలు మరియు స్థానికజాతి ప్రజలను మాత్రమే వివాహం చేసుకోవాలని ఆదేశించింది. ఆయన పరాగ్వేకు మరియు మిగిలిన దక్షిణ అమెరికా మద్య సంబంధాలు లేకుండా రద్దు చేసాడు.ఫ్రాంసియా స్వతంత్రం మీద తీసుకువచ్చిన నిర్భంధాలను వ్యతిరేకిస్తూ " ఫుల్జెంసియో యగ్రాస్ " మరియు పలువురు ఇతర నాయకులతో కలిసి 1820లో తిరుగుబాటు చేయడానికి ప్రయత్నించారు. ఫ్రాంసియా వారి వ్యూహాలను గ్రహించి నాయకులను బంధిచి జీవితఖైదు చేయడం మరియు వధుంచడం చేసాడు.


title: పరాగ్వే

text: 1840 లో ఫ్రాన్సియా మరణం తరువాత కార్లోస్ ఆంటోనియో లోపెజ్ (1814 లో రోడ్రిగ్యుజ్ డే ఫ్రాన్సియా యొక్క మేనల్లుడు) అధికారంలోకి వచ్చే వరకు పరాగ్వేను కొత్త సైనిక అధికారంతో వివిధ సైనిక అధికారులు పాలించారు. లోపెజ్ పరాగ్వేను ఆధునీకరించి మరియు విదేశీ వాణిజ్యానికి తెరతీసాడు.అతను అర్జెంటీనాతో " అక్రమ-ఆక్రమణ ఒప్పందం "లో సంతకం చేసి 1842 లో అధికారికంగా పరాగ్వే స్వాతంత్ర్యాన్ని ప్రకటించాడు. 1862 లో లోపెజ్ మరణం తర్వాత అతని పెద్ద కుమారుడు " ఫ్రాన్సిస్కో సొలోనో లోపెజ్ "కు అధికారం బదిలీ చేయబడింది.


title: పరాగ్వే

text:
లోపెజ్ కుటుంబం పాలన ఉత్పత్తి మరియు పంపిణీ విధానాలను దృఢంగా కేంద్రీకృతంచేసింది. ప్రభుత్వ మరియు ప్రైవేటు రంగాల మధ్య వ్యత్యాసం లేదు. లోపేజ్ కుటుంబం దేశాన్ని పెద్ద ఎస్టేట్‌గా చేసి పాలించింది.ప్రభుత్వం ఎగుమతుల నిర్వహణను తన నియంత్రణలో ఉంచుకుంది. యార్బా మేట్ ఎగుమతి మరియు విలువైన వుడ్ ఉత్పత్తులు పరాగ్వే మరియు వెలుపలి ప్రపంచం మద్య వాణిజ్యాలను సమతూకం ఉండేలా చేసింది. పరాగ్వే ప్రభుత్వం తీవ్రమైన ప్రొటెక్షనిస్టు విధానాలను అనుసరిస్తూ విదేశీఋణాలను అనుమతించలేదు. దిగుమతి వస్తువుల మీద అధిక మొత్తంలో పన్నులు విధించింది. ఇది సంఘాన్ని స్వయంసమృద్ధం చేసింది. అలాగే ఋణాలతో బాధపడుతున్న అర్జెంటీనా మరియు బ్రెజిల్ ప్రభుత్వాలతో సంబంధాలను తప్పించింది.
కార్లోస్ ఆంటోనియో లోపెజ్ కుమారుడు " ఫ్రాన్సిస్కో సోలనో లోపెజ్ " 1862 లో తన తండ్రిని " అధ్యక్షుడు- నియంత " గా నియమించి తన తండ్రి రాజకీయ విధానాలను కొనసాగిస్తూ పాలనచేసాడు. ఇద్దరూ పరాగ్వేకు అంతర్జాతీయంగా " ప్రజాస్వామ్య మరియు రిపబ్లికన్ " భావన కలిగించడానికి ప్రయత్నించారు.
అయినప్పటికీ వాస్తవానికి దేశం లోని మొత్తం ప్రజలందరి జీవనం చర్చి మరియు కళాశాలలతో సహా అధికారం పాలక కుటుంబం ఆధీనంలో ఉంది.
కార్లోస్ ఆంటోనియో లోపెజ్ సైనికపరంగా ఆధునికీకరించి సైన్యాలను విస్తరించి " హుమైతా కోట " అభివృద్ధిచేసి బలోపేతం చేసి అలాగే పరిశ్రమలను విస్తరించాడు.
విస్తరించిన ఉక్కు, వస్త్రాలు, కాగితం మరియు ఇంక్, నౌకా నిర్మాణం, ఆయుధాలు మరియు గన్పౌడర్ పరిశ్రమలకు సహాయంగా టెలిగ్రాఫ్ మరియు రైల్‌రోడ్ అభివృద్ధి చేయడానికి పరాగ్వే ప్రభుత్వం 200 మంది కంటే అధికమైన నిపుణులను నియమించింది. 1850 లో పూర్తయిన యుబిసి ఫౌండరీ ఫిరంగిలు, మోర్టార్ మరియు అన్ని కాలిబర్ల బుల్లెట్లు తయారుచేసింది. నదిలో యుద్ధనౌకలు అసున్యుయోన్ ఓడలు నిర్మించబడ్డాయి. ఫోర్టిఫికేషన్‌లు నిర్మించబడ్డాయి. ప్రత్యేకించి అఫా నది మరియు గ్రాన్ చాకో నదులలో నిర్మించబడ్డాయి.ఈ పనులను ఆయన కుమారుడు " శాన్ ఫ్రాంసిస్కో సొలానొ " కొనసాగించాడు.
యుద్ధానికి ముందు మరియు యుద్ధ సమయంలో పరాగ్వేయన్ సైన్యంలోని ఇంజనీర్స్ లెఫ్టినెంట్ కల్నల్ " జార్జ్ థాంప్సన్, సి.ఇ. " అభిప్రాయం ఆధారంగా లోపేజ్ ప్రభుత్వం పరాగ్వేకి మంచి చేసిందని భావిస్తున్నారు.